Data Tumpuan Eropah Jadi Pemacu Dagangan Euro Dan Pound

Permulaan dagangan sesi Eropah dihiasi dengan penerbitan data PMI pembuatan dan perkhidmatan dari Zon Eropah dan UK pada bulan Julai.
Aktiviti perniagaan di Zon Eropah terus menunjukkan pengukuhan pada bulan ini, dengan kenaikan paling kuat dalam tempoh 15 tahun, disokong oleh pelonggaran sekatan coronavirus terutamanya dari sektor perhotelan, pengangkutan dan pelancongan.
Sementara aktiviti pembuatan pula sedikit merosot tetapi masih lagi memaparkan pengukuhan, walaupun berdepan dengan gangguan rantaian bekalan yang membendung pengeluaran pembuatan.
Ekonomi terbesar Eropah, Jerman mempamerkan pertumbuhan memberangsangkan pada bulan ini dengan mencatatkan peningkatan dalam kedua-dua sektor. Berbeza pula dengan Perancis, yang menunjukkan sedikit penurunan dalam aktiviti perniagaan dan pembuatan.
 Bagaimanapun, secara keseluruhannya pertumbuhan masih menunjukkan pengukuhan untuk bermula dengan baik pada suku ketiga.
Matawang euro diniagakan meningkat susulan bacaan yang positif ini, namun pergerakan yang dipamerkan terbatas kerana masih terkesan dengan pengumuman dasar Bank Pusat Eropah (ECB) yang masih kekal dovish.
Sementara itu, pelabur pada sesi Eropah turut diperlihatkan dengan bacaan data PMI dari UK yang menunjukkan pertumbuhan yang lebih lemah daripada dijangkakan dalam kedua-dua sektor pada bulan Julai.
Kegiatan perniagaan di UK merosot ke tahap terendah sejak Mac, dilemahkan oleh peningkatan kes coronavirus yang melemahkan permintaan pengguna. Sementara aktiviti pembuatan turut menurun, terkesan dengan gangguan rantaian bekalan sehingga menyebabkan peningkatan harga barang dan perkhidmatan.
Matawang pound kembali memaparkan penyusutan susulan bacaan yang mengecewakan ini, dengan didagangkan di sekitar harga 1.37300 berbanding US dolar.


Ekonomi Australia Bertumbuh Dengan Kadar Perlahan Pada Suku Tahun Ketiga

Ekonomi Australia bertumbuh dengan kadar perlahan berbanding jangkaan bagi suku tahun ketiga walaupun pelaburan perniagaan swasta dan infrastruktur kerajaan menunjukkan pertumbuhan yang besar.
Berdasarkan laporan Jabatan Perangkaan Australia (ABS) gross domestic product (gdp) negara tersebut mencatat pertumbuhan 0.6% pada suku tahun ketiga. Namun bacaan ini sedikit rendah berbanding jangkaan penganalisis yang mensasarkan peningkatan sebanyak 0.7% dan lebih rendah daripada pertumbuhan suku tahun kedua yang mencatat bacaan 0.9%.
 Berdasarkan kiraan tahunan, gdp Australia meningkat kepada 2.8%, sedikit rendah berbanding jangkaan yang mensasarkan pertumbuhan tahunan gdp pada 3%.
17 daripada 20 industri mencatat perumbuhan pada suku tahun ketiga didorong oleh perkhidamatan professional, sains dan teknikal. Eksport hanya menyumbang mendatar terhadap pertumbuhan walaupun terdapat peningkatan yang besar dalam besi dan arang batu.
Menurut penganalisis terdapat tanda-tanda bahawa pelaburan perniagaan semakin baik dan laporan data Capex yang dikeluarkan pada minggu lepas juga menunjukkan indikasi yang sama.


US Dolar Mengukuh, Harga Emas Melonjak Naik, Minyak Turun Hampir 1%

Forex
Matawang US dolar mengukuh berbanding matawang utama pada hari Jumaat dalam sesi dagangan Eropah.
Indeks US dolar yang mengukur kekuatan matawang greenback berbanding enam mengukuh sebanyak 0.14% kepada 92.97 dalam sesi dagangan Eropah pada hari Jumaat setakat jam 05.00 p.m.
Matawang Euro menyusut berbanding US dolar sebanyak 0.20% pada bacaan 1.1851. GBP/USD juga menyusut sebanyak 0.16% kepada 1.3365 setakat jam 05.00 p.m.
Jumlah pelaburan semakin mengecil menjelang cuti perayaan Krismas pada hari Isnin.
Laporan pertumbuhan ekonomi, GDP US mencatat peningkatan sebanyak 3.2% berbanding bacaan sebelumnya yang mencatat paras 3.3%. Namun bacaan ini merupakan bacaan pertumbuhan terpatas dalam tempoh melebihi 2 tahun.
Pelan reformasi cukai itu kini hanya menunggu Presiden Donald Trump mentandatangan perjanjian tersebut selepas Senat US meluluskannya.
AUD mengukuh sebanyak 0.14% kepada 0.7713 berbanding U.S dolar. Manakala NZD didagangkan pada 0.7020 iaitu mengukuh sebanyak 0.03%.
 Minyak
Harga minyak meneruskan kejatuhan sejak sesi dagangan Asia.
Minyak mentah WTI (West Texas Intermediate) bagi kontak penghantaran Disember jatuh sebanyak 0.41% kepada $58.12 setakat jam 05.00 p.m.
Minyak Brent pula yang didagang ICE Future Exchange di London jatuh sebanyak 0.96% kepada $64.28 setong setakat jam 05.00 p.m.
Masih dihimpiti oleh faktor yang sama, kejatuhan harga minyak didorong oleh peningkatan pengeluaran minyak mentah US.
Selain itu, disebabkan jangkaan pelabur yang menjangkakan bahawa saluran minyak Laut Utara Forties akan dibuka semula pada awal bulan Januari.
Emas.
Harga emas mencatat peningkatan dalam pasaran Eropah berikutan jumlah dagangan matawang US dolar yang semakin mengecil menjelang cuti Krismas.
Emas dalam niaga-hadapan (futures) di Comex mencatat kenaikan sebanyak 0.06% pada hari Jumaat kepada $1,271.40 setakat jam 05.00 p.m.


EUR/USD Terus Bergaya Tunjuk Kemampuan Lepasi Paras $1.1600

Apa yang sudah jadi kepada matawang USD?
Meskipun hasil perbendaharaan 1o tahun Amerika Syarikat (AS) mencatat peningkatan, ia dilihat masih gagal untuk memacu raja matawang itu kembali kukuh.
Hal itu telah didorong oleh laporan Reuters yang menunjukkan majoriti pakar ekonomi berpendapat bahawa Federal Reserve (Fed) bakal melengahkan pengetatan dasar polisi sehingga tahun 2023.
Aspek tersebut secara tidak langsung memberi bayangan yang menyangkal dakwaan Fed pada sebelum ini yang ingin melaksanakan pengurangan pembelian bon (tapering) seawal November.

Jika dilihat kepada carta harga pasangan matawang EUR/USD, pergerakan harga akhirnya telah berjaya menembusi paras rintangan 1.16000 dengan jayanya dan mencapai paras tertinggi terbaharu 2 minggu.
Harga juga dilihat telah menghasilkan lonjakan melebihi 90 pips setakat dagangan minggu ini sebelum sedikit susut pada sesi New York semalam (Selasa) yang berkemungkinan membuat HL (higher low).
 Pergerakan harga terus mencatat kenaikan pada sesi Asia hari ini (Selasa) dan kekal didagangkan di atas paras halangan Moving Average 50 (MA50) pada timeframe 1 jam untuk isyarat bullish yang lebih jelas.
Kenaikan seterusnya dijangkakan akan kembali menuju ke zon SBR (support become resistance) 1.17000 setelah harga pamer aksi junaman di bawah paras berkenaan pada penghujung dagangan September.
Kebarangkalian pergerakan yang lebih agresif bagi mengekalkan corak uptrend akan menyaksikan harga pada carta EUR/USD untuk menokok ke zon rintangan yang menjadi tumpuan pelabur untuk diuji pada 1.18000.
Namun jika USD memberi kejutan untuk mengukuh semula, kemungkinan yang besar bakal melihat pergerakan harga kembali menguji paras rintangan 1.16000 yang sukar ditembusi pada sebelum ini.
Zon sokongan 1.15300-1.15000 masih lagi kekal menjadi paras tumpuan untuk dicecah andai kata harga terus mencatatkan penurunan yang lebih rendah.
Lihat gambar carta harga pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis GOLD – Petanda Positif, Harga Emas Melonjak Semula!

Kembali memberi sinar kepada para pelabur, dagangan emas dilihat melonjak pada sesi Eropah petang ini ketika pelabur sedang berwaspada untuk situasi kejatuhan harga.
Namun, pelabur masih menantikan isyarat lebih jelas lagi untuk menentukan pergerakan harga emas masih dalam trend bullish.
Minit mesyuarat FOMC awal pagi tadi dilihat tidak begitu memberi kesan terhadap pergerakan harga emas dalam pasaran.
Pada carta harga XAU/USD yang mengukur nilai emas berbanding US dolar, melihatkan harga mula mendatar selepas mencapai kenaikan di sekitar paras 1800.00.
Pelabur agak gusar pada awal sesi Asia pagi ini ketika penurunan harga di bawah paras 1800.00 juga bergerak di bawah paras sokongan Moving Average 50 (MA50) pada rangka masa 1 jam yang boleh menjadi petunjuk awal untuk trend menurun harga.
Kenaikan harga yang diteruskan masih dilihat akan menguji zon rintangan pada 1820.00 sebelum kenaikan seterusnya akan terarah pada zon SBR (support become resistance) 1850.00.
 Namun jika lonjakan harga hanya sementara dan harga membuat penurunan semula di bawah paras 1800.00, pelabur kembali bersedia untuk kejatuhan harga emas lebih rendah.
Untuk situasi penurunan harga pula, paras sokongan dilihat pada 1765.00 yang menjadi tumpuan pada dagangan penghujung Jun lalu sebelum penurunan lebih rendah ke paras support 1745.00.
Jika kenaikan harga mensasarkan paras ketinggian pada 1850.00, bagi penurunan pula akan menjadikan paras 1700.00 sebagai destinasi tumpuan.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


GBP/JPY Melonjak Lagi Ke Paras Tertinggi Sejak Februari

Walaupun dinilai berisiko, namun matawang Pound Sterling berjaya bergerak lebih kukuh berbanding beberapa matawang utama lain dalam pasaran seperti US dolar dan Yen Jepun.
Matawang safe-haven Yen terus menyambung penyusutan nilainya pada sesi Asia pagi ini walaupun sentimen pasaran yang tidak menentu berpotensi untuk meningkatkan semula nilai dagangannya.
Pada carta pasangan matawang GBP/JPY semalam, harga telah berjaya melepasi paras resistance 140.200 selepas mengujinya sejak dagangan hari sebelumnya.
Selepas pembetulan harga pada penurunan ke paras sokongan Moving Average 50 (MA50) di rangka masa 1 jam pergerakan harga, lonjakan lebih tinggi disaksikan melepasi paras 140.200 sehingga ke paras ketinggian 140.800 di sesi pasaran New York.
Menyambung pada dagangan hari ini, harga meneruskan kenaikan di sesi Asia sehingga melepasi paras tumpuan 141.200 yang merupakan zon SBR (support become resistance) di carta GBP/JPY.
Kenaikan tersebut mencatatkan paras ketinggian terbaru harga sejak dagangan Februari lalu.
 Kenaikan lebih tinggi dijangkakan akan menuju ke paras ketinggian pada 142.600 dengan momentum yang dikekalkan.
Sebaliknya, jika harga kembali membuat penurunan semula, paras 140.200 sebelum ini akan kembali diuji yang akan membentuk zon RBS (resistance become support) terbaru.
Penurunan lebih rendah yang diteruskan dilihat akan kembali semula ke paras 139.200 dan pergerakan penurunan selanjutnya bakal diteruskan ke zon support 138.300.
Lihat gambar carta pasangan matawang GBP/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Kenapa dengan Hanya Belajar “Teknik”, Anda Tidak Akan Dapat Menjana Keuntungan Konsisten Dalam Bidang Forex Trading?

Ramai yang salah cara penglibatan dalam bidang forex trading ini. Selepas itu mereka menyalahkan apa sahaja di sekeliling mereka atas alasan perkara-perkara itu lah yang menyebabkan mereka rugi dan terus rugi dalam forex trading.
Sebenarnya masih ramai yang tidak faham cara yang betul untuk menguasai bidang forex trading ini. Saya juga pada awal dahulu silap.. Sebab itu saya boleh kongsikan kepada anda. Agar tidak buat silap seperti saya. Perkara yang paling terbaik adalah kesilapan, adalah bila kita dapat belajar sesuatu daripadanya.
Saya dahulu pada mulanya terlibat dalam banyak perkara yang kini saya tahu hanya membuang masa. Ramai trader”pendeposit tegar” kebanyakan masih tidak tahu apa yang mereka silap, dan masih yakin dengan cara mereka. Mereka terus yakin bertahun-tahun walaupun mereka rugi. Saya tidak tahu apa yang menyedarkan mereka. Baik dari kerugian duit ataupun mungkin tekanan emosi. Jika sedar itu sesuatu yang bagus.
Ramai yang pada mula terlibat belajar forex, dikhabarkan belajar menggunakan TEKNIK TERTENTU dalam konteks ilmu yang sempit. Walaupun masih zero dalam asas forex, tidak tahu asas teknikal dan zero langsung tentang fundamental, mereka terus kenal forex dengan belajar teknik.
Teknik ni kebiasaannya melibatkan indicator-indicator tertentu. Mereka akan di ajar, ” Ok apabila price bersentuhan garisan ini, masuk sell, masuk buy “. “Apabila garisan indicator ini bersilang, masuk buy, masuk sell.” Semua hanya berpandukan begitu buta-buta tanpa faham apa itu asas-asas forex yang mereka perlu faham.
Jadi apabila mereka rasa seronok rakan mula buat duit, mereka pun deposit. Mula trading. Teknik mungkin betul, tetapi asas kawalan leverage, margin, kawalan modal tidak ada. Mereka berakhir dengan melihat baki akaun mereka lesap begitu sahaja.
Tanpa patah semangat, deposit lagi modal dan mereka akan terus “berjudi” menggunakan garisan indicator pelbagai warna. Sehinggalah suatu hari mereka kerugian sangat banyak. Baru mereka akan ingin belajar perkara baru dalam forex.
 Seorang akan berbeza kapasiti kebolehannya untuk trading menggunakan teknik itu kerana mungkin orang yang mencipta teknik itu adalah yang berpengalaman dalam bidang forex. Pengetahuan asas forex mantap. Jadi pertimbangannya untuk masuk BUY atau SELL menggunakan dan menggabungkan pelbagai ilmu dan pengalaman yang beliau ada. Jadi beliau dapat jana keuntungan. Manakala yang diajar hanya masuk menggunakan mata fizikal dan tiada mata hati. Pengalaman pun masih kosong. Belajar satu-satu. Bersakit-sakit dahulu, bersenang-senang kemudian.
Mereka akan lebih buat silap apabila berpindah dari teknik ke teknik. Dari teknik A ke teknik B. Semuanya sebab kagum dengan “hype” yang dibuat oleh tenaga pengajar. Terpedaya dengan marketing tenaga pengajar yang tunjuk kemewahan itu dan ini.
Mereka salahkan ilmu lama, dan belajar ilmu baru. Berulang-ulang dan membuang masa.
Sebenarnya untuk trading dan jana untung dengan konsisten perlukan ilmu yang menyeluruh dalam bidang ini. Dari teknikal, fundamental, kawalan emosi dan sebagainya perlu mantap. Ini tentulah perlu diiringi oleh pengalaman yang dapat mengajar kita semuanya.
Jadi jika masih baru ingin mengenal forex, kembali kepada yang ASAS. Mantapkan perkara asas, candlestick, indicator standard dari dalam mt4 mungkin, apa asas indicator tersebut, situasi fundamental, ekonomi dan geopolitik sesebuah negara dan jangan lupa tentang kawalan emosi dan akaun.
Semua dah bergabung baru anda berupaya menjadi seorang professional trader.
Inginkan lebih inspirasi untuk berjaya dalam bidang pasaran kewangan? Baca lebih lanjut disini kisah jutawan-jutawan dunia trader dari INTRADAY. – KLIK SINI


Walaupun Data Pekerjaan Positif, AUD Tetap Berpaling Arah!

Tumpuan sesi Asia hari ini terarah kepada penerbitan data pekerjaan Australia yang tanpa dijangka menunjukkan penurunan dalam kadar pengangguran pada bulan Julai, ketika negara itu kembali dilanda wabak pandemik.
Biro Statistik Australia (ABS) melaporkan kadar pengangguran menurun kepada 4.6% pada bulan lalu, jauh lebih baik dari jangkaan untuk meningkat 5%, dan susut dari bacaan bulan sebelumnya pada 4.9%.
Selain itu, data juga menunjukkan ekonomi Australia menambah sebanyak 2,200 pekerjaan sepanjang bulan lalu, tetapi jam bekerja turun sebanyak 0.2%. Penganalisis menjangkakan hampir 50,000 pekerjaan akan hilang pada bulan Julai.
 Bacaan ini tidak dijangka kerana pasaran meramalkan peningkatan dalam pengangguran berikutan pelaksaan semula langkah sekatan di Sydney, Melbourne dan beberapa kawasan New South Wales (NSW) susulan lonjakan kes Covid-19.
Pekerjaan di NSW menurun sebanyak 36,000 pada Julai, dengan lebih sedikit orang yang aktif dalam tenaga kerja. Kadar penyertaan tenaga kerja negara turun 0.2% kepada 66.0%, lapor ABS.
Bagaimanapun, dolar Aussie gagal meningkat susulan penerbitan data yang positif ini, sebaliknya jatuh lebih rendah ke paras terendah 9 bulan berbanding US dolar yang kukuh.
Ini kerana, pasaran menjangkakan situasi bertambah buruk pada bulan Ogos berikutan langkah penutupan yang dilanjutkan dan diperluaskan lagi ke wilayah-wilayah lain yang terjejas ketika angka kes jangkitan harian terus menunjukkan peningkatan.


8 Berita Forex Penting Tumpuan Pasaran Minggu Ini (26-30 Ogos 2019)

Berikut merupakan sebahagian data-data ekonomi penting yang bakal menjadi tumpuan pasaran sepanjang minggu ini.
Data Tinjauan IFO Perniagaan Jerman (Isnin 4.00 Petang): Menjadi antara data petunjuk terhadap kesihatan ekonomi, data tinjauan perniagaan di Jerman dijangka menurun untuk bacaan Ogos ekoran kelemahan pada tinjauan ZEW serta pengeluaran peindustrian yang merosot pada zon Eropah.
Data Pesanan Barangan Tahan Lama AS (Isnin 8.30 Malam): Data yang mewakili pelaburan ini antara yang dipantau oleh Fed dan turut berkaitan dalam pengiraan GDP negara. Pada Jun, bacaan data mencatatkan peningkatan bersama dengan bacaan teras. Pasaran menjangkakan penurunan sederhana bacaan pada Julai, untuk bulan pertama dalam suku ketiga 2019.
Data Keyakinan Pengguna AS (Selasa 10.00 Malam): Data tinjauan keyakinan pengguna di Amerika Syarikat meningkat pada bacaan Julai susulan bacaan lemah pada Jun. Namun, bacaan untuk Ogos dijangka kembali mencatatkan sedikit penurunan.
 Kadar Pengangguran Jerman (Khamis 3.55 Petang): Kadar pengangguran dijangka meningkat di Jerman ekoran bacaan PMI perkilangan merekodkan penurunan dalam sektor buruh. Pelabur masih melihat perkembangan yang lemah pada aktiviti ekonomi terbesar zon Eropah itu yang berkemungkinan mendorong ke arah risiko kegawatan.
Bacaan Awal GDP AS (Khamis 8.30 Malam): Ekonomi Amerika Syarikat untuk suku kedua dilihat berkembang baik dengan pertumbuhan pada 2.1% untuk kadar tahunan berdasarkan bacaan awal. Bacaan kedua ini bakal menentukan momentum pengukuhan, dan seterusnya memberi impak terhadap keputusan Fed dalam mesyuarat polisi.
Data Inflasi dan Pengangguran di Zon Eropah (Jumaat 5.00 Petang): Indeks harga pengguna tidak menunjukkan perubahan ketara berikutan jangkaan bank pusat Eropah untuk menurunkan kadar faedah. Sementara kadar pengangguran di zon Eropah dijangka kekal pada kadar sebelum ini namun akan dipengaruhi oleh bacaan kadar pengangguran di Jerman sebelum itu.
Data Pertumbuhan GDP Kanada (Jumaat 8.30 Malam): Kanada akan menerbitkan bacaan GDP bulanan namun bacaan untuk Jun ini akan menggambarkan pertumbuhan bagi suku kedua tahun ini. Pertumbuhan ekonomi untuk beberapa bulan kebelakangan ini dilihat positif dengan pertumbuhan yang sederhana selepas berkembangan 0.2% pada Mei lalu.
Data Perbelanjaan Peribadi di Amerika Syarikat (Jumaat 8.30 Malam):  Bacaan data ini menjadi petunjuk bagi Fed untuk mengukur inflasi dan menggunakan formula yang berbeza berbanding indeks harga pengguna (CPI). Bacaan bagi bulan Julai dijangka meningkat bersama-sama bacaan teras yang sebelum ini kekal di paras 0.2% untuk tiga bulan berturut-turut.


Prestasi US Dolar Kurang Memberangsangkan Menjelang Hujung Minggu! Apa Yang Dah Berlaku?

US dolar susut pada hari Jumaat apabila pelabur menilai Rizab Persekutuan berkemungkinan akan menaikkan kadar faedah pada mesyuarat bulan Julai ini dan dalam masa yang sama pelabur mengambil keuntungan selepas pengukuhan ke paras tertinggi dua dekad.
US dolar melonjak apabila jangkaan bahawa the Fed akan menaikkan kadar lebih cepat apabila inflasi melonjak ke paras tertinggi empat dekad.
Dolar mengukuh buat sementara waktu pada hari Jumaat apabila jualan runcit AS mengukuh lebih daripada jangkaan pada bulan Jun. Menurut Joseph Trevisani, penganalisis kanan matawang berpendapat bahawa jualan runcit lebih baik daripada jangkaan adalah didorong oleh inflasi.
 Indeks US dolar yang mengukur matawang US dolar berbanding enam matawang utam didagangkan susut 0.47% kepada paras dagangan 107.9. Mata wang Euro pula kukuh 0.39% kepada $1.0062. Ia didagangkan serendah $0.9952 pada hari Khamis, yang paling lemah sejak Disember 2002.
Pelabur meningkatkan pertaruhan bahawa Fed akan menaikkan kadar lebih cepat selepas data pada hari Rabu menunjukkan harga pengguna tahunan AS melonjak 9.1% pada bulan Jun, peningkatan terbesar dalam lebih empat dekad.
Kebarangkalian kenaikan mata 100 mata asas adalah sangat mungkin namun kedua-dua pegawai the Fed hanya lebih menyukai kenaikan 75 mata asas. Euro berkemungkinan berhadapan dua pemangkin utama pada minggu hadapan dengan Bank Pusat Eropah dijangka menaikkan kadar sebanyak 25 mata asas buat kali pertama sejak 2011.
Pelabur juga akan memberi tumpuan sama ada saluran paip gas Nord Stream 1 yang kritikal ke Jerman dari Rusia akan dibuka semula atau tidak. Ia dirancang untuk dibuka semula pada 21 Julai, tetapi kerajaan Eropah bimbang Moscow boleh melanjutkannya untuk menyekat bekalan gas Eropah, mengganggu rancangan untuk membina simpanan untuk musim sejuk.


Bank Pusat Australia Mengekalkan Kadar Faedah Bulan November Pada 1.50%

Berdasarkan laporan Reserve Bank of Australia (RBA) pada hari Selasa, kadar faedah (cash rate) ditetapkan pada 1.50% bagi bulan November seperti yang telah dijangka. Cash Rate ialah istilah yang digunakan RBA bagi merujuk kadar faedah yang dikenakan keatas pinjaman semalaman antara bank atau lebih mudah ialah kadar faedah negara Australia setiap bulan.
Menurut, ketua ekonomi di ABC Bullion, Jordan Eliseo telah menjangkakan bahawa kelembapan ekonomi Australia tidak akan membuat RBA mengurangkan kadar tersebut.
Lanjut beliau, walaupun pertumbuhan jualan runcit perlahan bagi beberapa bulan lepas, RBA masih lagi yakin dengan keseluruhan ekonomi Australia.
Pakar industri juga bersetuju dengan kadar 1.50% seperti yang telah dinyatakan oleh RBA, namun segelintir mereka berbeza pendapat terhadap pergerakan kadar faedah rasmi di masa hadapan.
 Bagi Eliseo, beliau meramalkan bahawa akan terdapat pengurangan kadar pada masa akan datang yang disebabkan beberapa indikator ekonomi yang bertumbuh secara perlahan. Bagi beliau pengurangan paling awal ialah pada suku tahun pertama 2018.
Namun penganalisis hartanah, Jessica Darnbrough, berpendapat keadaan ekonomi yang bertambah baik akan membawa kepada peningkatan kadar faedah tersebut.
Hal ini kerana ekonomi dalaman dan luar negara sedang menunjukkan tanda-tanda positif, dimana ia akan mendorong RBA untuk meningkatkan kadar faedah pada beberapa bulan akan datang.
Berdasarkan kajian soal selidik yang dilakukan, 62% penghutang berpendapat bahawa bank akan meningkatkan kadar faedah bagi 12 bulan akan datang.
Menurut Ketua Penganaisis Core Logic, Tim Lawless, peningkatan kadar faedah akan memberi kesan buruk kepada penggunaan isirumah dan seterusnya menyebabkan pertumbuhan ekonomi semakin perlahan dan pengurangan dalam tawaran pekerjaan. Jika kadar faedah dinaikkan, ia akan memberi kesan pada hutang perumahan.


Laporan Terkini Mesyuarat FOMC: Kadar Faedah Tidak Berubah, Inflasi Dijangka Naik

Berdasarkan laporan mesyuarat pada awal pagi hari ini, Federal Reserve (Fed) mengekalkan kadar faedah pada bulan November dan menjangkakan pasaran buruh semakin mengukuh.
Pembuat dasar Federal Open Market Committee (FOMC) bersetuju untuk mengekalkan kadar faedah pada paras 1%-1.25%. The Fed juga memberikan tanda bahawa kadar faedah akan dinaikkan secara bertahap pada masa akan datang tanpa menyatakan bilakah kadar faedah akan dinaikan. Bagi Yellen dan beberapa pembuat dasar, kenaikan secara beransur-ansur akan mengukuhkan lagi ekonomi secara keseluruhan.
Menurut Bank Pusat U.S, inflasi jangkaan sedikit berubah berikutan badai yang menimpa pada bulan September dan kenaikan harga minyak telah menolak naik beberapa harga barangan. Namun, inflasi selain makanan dan tenaga masih lagi lemah. Perbelanjaan pengunaan peribadi (PCE) , indeks harga tidak termasuk makanan dan tenaga hanya mencatat peningkatan 1.3% setahun pada bulan September.
 Namun berikutan badai Harvey dan Irma yang menimpa negara itu, terdapat indikasi bahawa pasaran buruh dan aktiviti ekonomi semakin mengukuh. Beberapa ahli The Fed menjangkakan inflasi akan meningkat dan mencapai sasaran dalam jangka masa sederhana, dalam masa yang sama juga menekankan bahawa kadar pengangguran telah semakin berkurangan.
The Fed menyatakan bahawa pengucupan pembelian hasil aset kewangan sebanyak $4.2 trillion akan diteruskan.
Para pelabur memberi tumpuan kepada calon pengganti pengerusi The Fed. Presiden Donald Trump dijangka akan mengumumkan calon pilihan beliau pada hari ini. Jangkaan pasaran bahawa Gabenor Jerome Powell dilihat sebagai calon utama kerana kecondongan Trump kepada beliau.
Indeks U.S dolar yang mengukur kekuatan greenback berbanding enam matawang lain menyusut sebanyak 0.34% kepada 94.37 setakat jam 10.00 pagi.


Harga Minyak Naik, Petanda USD/CAD Nak Terjun Lagi

Dolar Kanada semakin menunjukkan pengukuhan berikutan pemulihan pada dagangan Komoditi yang menjadi kebergantungan bagi eksport utama Kanada iaitu minyak mentah.
Harga minyak mentah kembali pamerkan kenaikan susulan penurunan pada inventori minyak Amerika Syarikat (AS) yang diterbitkan pada Rabu dengan bacaan angka menurun kepada 2 juta tong.
Hal ini bakal meningkatkan permintaan minyak dalam pasaran di samping faktor pemulihan ekonomi yang turut meningkatkan keyakinan pelabur menuju dagangan penghujung minggu.
Justeru, dapat dilihat pergerakan harga bagi matawang dolar Kanada lebih kukuh berbanding US dolar pada carta pasangan USD/CAD.
Pada dagangan semalam, harga sekali lagi menguji paras rintangan sekitar 1.34200 di mana telah diuji sejak minggu lalu namun masih gagal melepasinya.
Harga kembali pamerkan penurunan semula dan penurunan yang melepasi paras sokongan Moving Average 50 (MA50) pada rangka masa 1 jam pergerakan harga telah memberi petunjuk awal kepada pelabur untuk perubahan trend bearish di carta USD/CAD.
 Penurunan harian dicatatkan sekitar 120 pipis mencecah ke paras 1.33000 yang merupakan zon support bagi dagangan sebelum ini.
Penurunan ketara ini juga turut disokong oleh penyusutan bagi matawang US dolar selepas keyakinan pelabur terhadap perkembangan rundingan berkenaan pakej rangsangan AS.
Menyambung dagangan pada sesi Asia hari ini, harga kekal meneruskan penurunan lebih rendah di bawah paras 1.30000 dan dijangka akan ke zon RBS (resistance become support) 1.32400-1.32000.
Jika kenaikan harga berlaku semula, zon SBR (support become resistance) 1.33000 akan kembali diuji semula dan kenaikan harga yang berjaya ke paras lebih tinggi akan kembali semula ke zon resistance 1.34200.
Lihat gambar carta pasangan matawang USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis Teknikal GBP/USD – Timeframe H1 – 9/11/2018

Setelah harga menunjukkan kenaikan sepanjang minggu ini pada chart pasangan matawang GBP/USD, akhirnya harga dilihat membuat penurunan pada sesi dagangan semalam. Mengimbas pada dagangan sejak awal minggu, Sterling lebih mendominasi harga berikutan faktor rundingan Brexit yang semakin positif dan dikatakan sudah hampir mencapai perjanjian dalam masa terdekat sementara USD pula didagangkan lemah dengan pilihanraya pertengahan penggal di AS yang berlangsung pada minggu ini. Namun, USD kembali mengukuh pada sesi pasaran New York semalam setelah FED mengekalkan kadar faedah sedia ada seperti yang telah dijangkakan oleh pasaran dan optimis terhadap kenaikan kadar faedah seterusnya pada Disember nanti. Dengan itu, harga pada chart GBP/USD yang dilihat bergerak mendatar sejak sesi pasaran Asia semalam beberapa kali menguji paras Magic Pivot dan akhirnya menyaksikan penurunan harga sehingga melepasi paras support MagicS1 pada indicator Moshed Magic Line semalam.
Bersambung pula pada sesi pasaran Asia hari ini, harga didagangkan perlahan sejak permulaan sesi dan berada rendah dari paras Magic Pivot 1.3085 dan bergerak di sekitar paras RBS (resistance become support) 1.30500. Jika USD berjaya mengekalkan pengukuhan pada hari ini, harga dijangka akan membuat penurunan ke paras support 1.3020 (MagicS1) yang juga berada pada zon RBS tersebut. Seterusnya jika harga berjaya menyambung penurunannya, harga akan bergerak menuju ke paras 1.2980 (MagicS2) sebelum harga menguji pula paras RBS yang lebih rendah dan kelihatan juga paras 1.2915 (MagicS3) berada berhampiran yang merupakan juga paras support pada indicator Moshed Magic Line.
Namun, jika matawang GBP masih berjaya mengekalkan pengukuhannya seperti yang dilakukan sejak minggu lalu, kenaikan harga berkemungkinan akan menguji kembali paras resistance 1.3125 (MagicR1) yang juga merupakan paras Magic Pivot semalam. Jika harga berjaya melepasi paras tersebut, harga bakal meneruskan kenaikan menuju pula ke paras resistance 1.3190 (MagicR2) dan menguji paras ketinggian harga pada Rabu lalu sebelum kenaikan seterusnya dilihat berpotensi untuk mencapai paras ketinggian yang sehingga ke paras 1.3231 (MagicR3).
 Terus ikuti perkembangan rundingan Brexit yang masih menjadi tumpuan dalam pasaran dan sebarang perubahan dalam proses rundingan bakal memberi impak terhadap nilai Pound Sterling. Kawal posisi dagangan anda pada chart GBP/USD ini untuk dagangan hujung minggu yang berkemungkinan berlaku pergerakan harga yang tidak terjangka oleh pasaran. Gunakan indicator Moshed Magic Line untuk melihat paras-paras yang menjadi destinasi tumpuan harga pada chart GBP/USD.

Paras support: 1.3020, 1.2980, 1.2915.
Paras resistance:  1.3125, 1.3190, 1.3231.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Ini Yang Terjadi Kepada Komoditi Hitam Sementara Menunggu Data Simpanan Dari Institut Petroleum AS!

Harga minyak mentah rebound dalam sesi Asia sementara menunggu data simpanan stok minyak mentah AS pada hari Rabu.
Minyak mentah bagi penghantaran November meningkat 0.20% kepada $50.89 setong.
Kemudian pada hari ini, Institut Petroleum AS akan mengeluarkan anggaran bagi angka simpanan stok minyak mentah dan produk tapisan bagi minggu berakhir minggu lepas. Data ini seterusnya akan diikuti dengan data rasmi yang akan diumumkan pada Khamis oleh Jabatan Tenaga AS dan Agensi Tenaga Antarabangsa.
 Pada hari Selasa, IEA berkata bahawa permintaan minyak dunia akan dijangka berkembang pada kadar 1.2 juta tong sehari pada tahun 2017, tidak berubah dari yang telah ditetapkan bulan lepas.
Pun begitu, IEA telah mengurangkan anggaran pertumbuhan tahun ini kepada 1.2 juta tong sehari.
Minyak mentah melonjak semalam setelah Presdien Russia, Vladimir Putin berkata bahawa Russia bersedia untuk menyokong pembekuan output global bagi menstabilkan semula pasaran itu.

Inilah Sebab Kenapa Harga Terendah GBPUSD Berbeza Bagi Sesetengah Forex Broker!


CPI US Lemah Dari Jangkaan, Ini Sebab Kelemahan US Dolar Pada Awalnya

Harga pengguna (CPI) US naik 0.1% pada Julai berbanding jangkaan kenaikan 0.2% pada tempoh sama, di mana bacaan tahunan merekod kenaikan 1.7% berbanding jangkaan pasaran 1.8% tetapi lebih tinggi daripada sebelum ini 1.6%.
Harga pengguna teras (Core-CPI) yang tidak mengambil kira harga makanan dan tenaga naik 0.1% pada Julai di bawah jangkaan 0.2% tetapi sejajar dengan bacaan 0.1% sebelum ini.
Harga tenaga jatuh 0.1% pada Julai walaupun dengan kenaikan harga minyak mentah dunia. Terdapat kejatuhan signifikan dalam harga gasolin pada tempoh tersebut yang menarik harga tenaga ke bawah.
 Harga bagi kenderaan bermotor pula susut pada bulan keenam berturut-turut yang menyebabkan kejatuhan 0.6% dari tahun ke tahun, dengan harga kereta terpakai  jatuh 4.1% dalam tempoh 12 bulan sehingga Julai 2017.
Keyakinan pasaran terhadap inflasi yang lebih tinggi semakin terhakis sejak beberapa bulan lalu khususnya dengan kemelesetan harga pengguna (CPI) daripada jangkaan pasaran.
The Fed dilihat akan meneliti perkara ini dan kelemahan data kali ini sudah pasti akan mengurangkan keyakinan terhadap kenaikan kadar faedah beberapa bulan akan datang.
US dolar melemah sejurus sahaja data ini dikeluarkan pukul 8.30 malam tadi dengan EURUSD melonjak 80 pip, emas mengukuh dan GBPUSD turut melonjak hampir 50 pip. Namun, disebabkan oleh laporan positif terhadap krisis geopolitik US-Korea Utara telah menyebabkan kelemahan mendadak Yen, CHF dan emas dan kita melihat pergerakan yang tidak menentu dalam pasaran ketika ini.


Greenback menerajui pasaran matawang dan ini tidak mengejutkan kita

US Dollar terbukti adalah matawang yang terkuat buat masa sekarang berikutan central banks seluruh dunia sedang berbicara mengenai pelonggaran dasar kewangan.
Bank of England dan Bank of Japan pada awal lagi sudah mengeluarkan kenyataan yang jelas mengenai hasrat mereka untuk masuk campur jika dilihat ekonomi masih lagi dalam keadaan tidak memberangsangkan.
Reserve Bank of Australia dan New Zealand juga tidak terlepas daripada memberi hint untuk rangsangan jika ekonomi mereka memerlukannya.
Khamis ini, European Central Bank akan diberi tumpuan penuh sama ada mereka akan mengambil tindakan awal sekiranya keadaan kewangan tidak menggembirakan mereka.
Manakala di Switzerland, pasaran melihat akan berlakunya pemotongan interest rate oleh Swiss National Bank pada September nanti.
Ini sedikit sebanyak menunjukkan hanya Federal Reserve dan Bank of Canada yang masih lagi berdiri teguh dengan dasar kewangan mereka.
 Kita masih lagi belum dapat lihat lagi kekuatan signifikan pada Canadian Dollar, ini adalah kerana harga minyak mentah yang masih lagi lemah tetapi US Dollar masih berada dalam momentum yang baik.
Selain daripada mengekalkan interest rate, komen daripada pegawai Federal Reserves adalah kerisauan penggubal undang-undang berkenaaan ekonomi Amerika Syarikat semakin berkurang.
Perkembangan ekonomi Amerika Syarikat, aset yang bagus, dasar kewangan yang steady menampakkan pelaburan Amerika sangat menarik dan menjadikan demand US Dollar masih lagi tinggi.
Pasaran akan melihat US Dollar akan terus menguat dengan kelemahan matawang utama lain.
US Dollar Index 15 minit
Perkembangan politik Amerika Syarikat, semalam Donald Trump telah menjadi calon rasmi presiden Amerika Syarikat daripada parti republican dan akan bertanding dengan Hillary Clinton pada Oktober nanti.


Pergerakan Terkini Pasaran Forex Setakat Pada Malam Ini

US dollar kekal berada di sekitar paras tertinggi berbanding beberapa matawang utama yang lain pada Rabu dengan pasaran kini sedang menunggu pengumuman penting oleh FOMC pada pukul 2 pagi Khamis.
Indeks US dollar yang mengukur kekuatan matawang greenback berbanding enam matawang lain tidak berubah setakat pada pukul 9.40 malam. Pada mulanya indeks ini membuat penurunan pada sesi Asia dan berterusan sehingga awal sesi Eropah, dan kini naik semula ke paras pembukaan pada hari ini.
US dollar menguat semula sebelum sesi New York dengan data pekerjaan Amerika Syarikat (ADP-NFP) merekodkan bacaan positif.
Major pair EUR/USD naik 0.02% dengan GBP/USD naik 0.13%. USD/JPY pula jatuh 0.03%, USD/CAD naik 0.12% dan USD/CHF naik 0.04%. AUD/USD dan NZD/USD masing-masing merekodkan kenaikan 0.04% dan 0.03% setakat ini.
 Matawang paling kuat setakat ini adalah GBP, manakala matawang paling lemah adalah CAD. Dengan menggabungkan matawang paling kuat dan lemah, pair GBP/CAD naik sebanyak 0.23% setakat pada pukul 9.45 malam.
US dollar pada minggu ini meneruskan kenaikannya sejak Isnin dan berterusan sehingga lewat sesi Selasa berikutan Hasil-Bon 10-Tahun Kerajaan AS yang menyambung kenaikannya.
Peningkatan Hasil-Bon AS sejak beberapa minggu lalu telah meningkatkan jangkaan terhadap peningkatan kadar faedah yang lebih banyak pada 2018. Dalam unjuran yang dibuat oleh The Fed,terdapat dua kali lagi kenaikan kadar faedah pada tahun ini dengan sesetengah pasaran menjangka terdapat tiga kali lagi kenaikan.
Tumpuan ketika ini terarah kepada penetapan polisi monetari The Fed pada pukul 2 pagi Khamis di mana kadar faedah dijangka kekal di paras 1.75%. Jika The Fed memberikan isyarat bahawa kadar faedah akan dinaikkan lebih pantas, kita jangka US dollar akan meneruskan kenaikannya.


Kedudukan Terkini Matawang Sebelum News Besar FOMC

Matawang dolar mengukuh pada hari Rabu dalam pasaran Eropah berikutan tumpuan pada laporan FOMC bagi mendapatkan indikasi berkenaan kadar faedah. Dalam masa yang sama, New Zealand dolar juga mengukuh berikutan data pekerjaan domestik yang kukuh.
Indeks U.S dolar yang mengukur kekuatan greenback berbanding enam matawang lain mengukuh sebanyak 0.07% kepada 94.52 setakat jam 5.40 petang.
The Fed dijangka tidak akan mengubah kadar faedah pada mesyuarat hari ini nanti, namun pelabur menantikan indikasi adakah The Fed akan meningkatkan kadar faedah pada bulan seperti yang dijangka dan penetapan kadar faedah pada tahun 2018.
Selain itu, pelabur juga memberi tumpuan pada pengumuman calon pilihan Presiden Donald Trump berkenaan calon pengerusi The Fed. Laporan baru-baru ini melaporkan bahawa Trump condong untuk memilih Gabenor Jerome Powell yang dilihat lebih dovish daripada calon lain.
Pengukuhan dollar juga didorong laporan ekonomi U.S yang positif yang membawa indikasi bahawa ekonomi sedang bertumbuh dengan baik.
 Keyakinan pengguna meningkat ke paras tertinggi 17 tahun lalu pada bulan Oktober dan pertumbuhan gaji pekerja yang meningkat bagi suku tahun ketiga.
U.S dolar mengukuh berbanding yen, USD/JPY meningkat sebanyak 0.26% kepada 113.95 setakat jam 5.40 p.m.
New Zealand melonjak naik berbanding U.S dolar apabila NZD/USD meningkat sebanyak 1.08% kepada 0.6919 selepas laporan yang dikeluarkan menunjukkan kadar pengangguran berkurangan ke paras terendah 9 tahun lalu iaitu 4.6%.
Matawang kiwi tersebut tertekan sejak akhir-akhir ini kerana kekhuatiran bahawa pelaburan luar negara akan semakin berkurangan berikutan polisi kerajaan gabungan tersebu.
EUR/USD menyusut sebanyak 0.09% iaitu kepada 1.1637 setakat jam 5.40 p.m berikutan laporan European Central Bank (ECB) yang akan memperpanjangkan tempoh pembelian bon sehingga September 2018.
GBP/USD didagangkan pada 1.3300 iaitu peningkatan sebanyak 0.14% berikutan pasaran menjangkakan Bank of England (BoE) akan meningkatkan kadar faedah buat pertama kali selepas 1 dekad pada hari Khamis ini.


Kedudukan Terkini Matawang : Suasana Pasaran Semakin Reda Membuatkan Pergerakan US Dolar Perlahan!

Matawang US dolar didagangkan sedikit rendah berbanding matawang lain pada hari Khamis berikutan sentimen berisiko yang dihadapi pasaran semakin stabil selepas data perdagangan China menunjukkan suatu yang positif dan tindakan Beijing untuk menghadkan penyusutan matawang yuan. Hal ini telah menenangkan para pelabur selepas perang dagang AS-China semakin memburuk.
Data eksport China meningkat sebanyak 3.3% pada bulan Julai dalam kiraan tahunan. Bacaan ini sangat memberangsangkan dimana para penganalisis menjangkakan kejatuhan sebanyak 2%. Dalam masa yang sama, penggubal polisi telah menghadkan paras nilai yuan berbanding US dolar.
Indeks US dolar yang mengukur dolar greenback berbanding enam matawang utama didagangkan rendah pada awalnya dan kini mengukuh sedikit sebanyak 0.13% pada paras 97.67 setakat jam 9.40 p.m.
 Menurut penganalisis FX, Manuel Oliveri, komen terkini daripada pentadbiran China menunjukkan bahawa mereka mahu menstabilkan matawang yuan jika tidak yuan akan jatuh menjunam berikutan pengeluaran modal. Selain itu,faktor lain yang mengurangkan sentimen ialah pemotongan kadar faedah oleh beberapa bank pusat di beberapa buah negara.
Pada minggu ini, New Zealand telah mengikuti jejak langkah India dan Thailand untuk mengurangkan kadar faedah dan pasaran menjangkakan bank pusat yang lain akan ikut jejak langkah tersebut.
Setakat ini pengukuhan matawang yen berbanding US dolar semakin perlahan. Matawang kiwi pula naik 0.3% setakat ini pada paras $0.6463 selepas jatuh paras terendah 3 1/2 tahun lalu.


Kenapa Emas Turut Naik, Walaupun USD Menguat?

Emas mencatatkan keuntungan walaupun di sisi lain, US dolar turut didagangkan lebih kukuh berbanding kebanyakan matawang utama pada sesi Asia.
Setelah mengakhiri dagangan bulan Jun dengan prestasi yang mengecewakan sejak November 2016 dan mencecah tahap terendah dua setengah bulan pada $1,750, logam berharga itu dilihat kembali meningkat ke sekitar harga $1,774 per auns.
Kebangkitan ini mungkin disokong oleh sentimen semasa dalam pasaran susulan penyebaran varian coronavirus Delta sehingga menyebabkan kadar jangkitan meningkat dengan cepat di beberapa negara, terutamanya Australia dan UK.
 Kebimbangan ini membuatkan pelabur bergegas mendapatkan perlindungan daripada matawang dan aset safe-haven.
Usaha pembukaan semula ekonomi di UK mungkin terancam selepas negara itu melaporkan kes harian tertinggi sejak Januari pada hari Rabu, yang menunjukkan kenaikan sebanyak 26,068 kes jangkitan.
Walaupun meningkat, tetapi kenaikan yang dicatatkan emas turut terbantut berikutan jangkaan pengetatan dasar monetari AS mungkin dilakukan lebih cepat daripada dijangkakan.
Presiden Fed Dallas, Robert Kaplan mengatakan beliau mahukan pengurangan dalam pembelian aset (tapering) dilakukan lebih cepat sebelum akhir tahun ini.


GBP/USD Lonjak 200 Pips Menjelang Keputusan Rundingan Brexit!

Isu Brexit kekal menjadi tumpuan utama pasaran pada minggu ini sementara kebanyakkan pasaran akan ditutup sempena perayaan Hari Natal di hujung minggu.
Laporan berselang-seli dengan perkembangan berbeza setiap hari pada rundingan Brexit membuatkan pelabur lebih berwaspada mengawal risiko dagangan dalam pasaran.
Terbaru, Pound Sterling bergerak kukuh pada Rabu semalam selepas perbincangan dilaporkan bersambung pada hari ini dan dijangka keputusan akan dimuktamadkan.
Harapan untuk rundingan dicapai telah mendorong mata wang Eropah mengukuh. Sekiranya perjanjian dimeterai, pengumuman keputusan rasmi oleh Perdana Menteri UK Boris Johnson dan Presiden Suruhanjaya Eropah Ursula von der Leyen akan dinantikan pelabur.
Pada dagangan Rabu semalam, harga pada carta pasangan mata wang GBP/USD telah melonjak sekitar 200 pips ke paras ketinggian 1.35600 sebelum menutup dagangan di sesi New York di bawah paras 1.35000 semula.
Lonjakan di atas paras sokongan Moving Average 50 (MA50) pada rangka masa 1 jam harga juga telah memberi isyarat lebih awal untuk kenaikan lebih tinggi harga.
 Menyambung dagangan pada sesi Asia pagi ini, harga terus membuat kenaikan melepasi paras 1.35000 dan meguji paras ketinggian dicapai harga semalam.
Kenaikan lebih tinggi harga dijangka menguji zon resistance pada 1.36000 dan harga bakal melonjak tinggi sekiranya perjanjian Brexit dicapai.
Namun sebaliknya jika perkembangan rundingan kekal berisiko, harga bakal menjunam semula di bawah paras 1.35000 dan menuju ke paras lebih rendah pada 1.34000.
Penurunan lebih rendah akan kembali semula pada zon 1.33000 sebelum zon support 1.32000 menjadi sasaran destinasi penurunan seterusnya.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


EUR/USD Teruskan Kenaikan Catat Paras Tertinggi Untuk Minggu Ini

Selepas bergerak agak mendatar sesi Asia dan Eropah semalam, US dolar dilihat terus menyambung penyusutannya pada sesi New York dengan beberapa faktor diberi perhatian oleh pelabur berikutan pergerakan tidak menentu US dolar pada minggu ini.
Menyokong pengukuhan US dolar, hasil perbendaharaan Amerika Syarikat (AS) menunjukkan peningkatan di atas paras 1.30%. Selain itu, Pentadbiran Makanan dan Dadah AS dilaporkan telah meluluskan sepenuhnya vaksin Covid-19 oleh Pfizer dan BioNTech yang dilihat akan mempercepatkan pemulihan ekonomi.
Namun, tetap memberi tekanan terhadap US dolar sehingga penghujung sesi New York semalam berikutan pelabur berwaspada menjelang acara tahunan perhimpunan Jackson Hole di penghujung minggu ini.
Pelabur akan memberi tumpuan terhadap ucapan oleh Pengerusi Federal Reserve (Fed) Jerome Powell untuk petunjuk terbaru berkenaan langkah pengurangan pembelian bon (tapering) yang menjadi bualan hangat pasaran sebelum ini.

Jika dilihat pada carta pasangan mata wang EUR/USD pada dagangan Rabu semalam, harga pada awalnya seakan menunjukkan tanda-tanda untuk membuat penurunan semula selepas lonjakan dipamerkan di awal minggu.
Sebaliknya sekadar turun ke paras sekitar 1.17300 sebelum melonjak semula untuk mencatatkan paras tertinggi minggu ini sekitar 1.17700 sehingga penghujung sesi New York.
Pergerakan harga kembali perlahan bersambung di sesi Asia pagi ini (Khamis). Namun, harga masih memberi isyarat bullish dengan pergerakan harga kekal berada di atas paras sokongan Moving Average 50 (MA50) pada rangka masa 1 jam di carta EUR/USD.
 Kenaikan yang diteruskan dilihat akan menguji paras tumpuan pada 1.18000 yang menjadi rintangan bagi kenaikan harga pada minggu sebelum ini.
Kenaikan lebih tinggi harga pada trend bullish melepasi rintangan tersebut bakal menuju ke paras ketinggian sekitar 1.19000.
Sebaliknya jika harga meneruskan kenaikan lebih tinggi dan kembali mengalami penurunan semula, paras 1.17000 akan menjadi paras awal bagi sokongan harga.
Penurunan lebih rendah akan menguji paras support minggu lalu sekitar 1.16700 sebelum menuju pula ke zon support 1.16000 untuk penurunan harga yang diteruskan.
Pelabur akan memberi tumpuan pada bacaan terbaru data pertumbuhan KDNK AS untuk suku kedua yang akan diterbitkan pada sesi New York yang bakal mempengaruhi pergerakan US dolar.
Lihat gambar carta harga pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Greenback Meneruskan Pendakian Gara-Gara Faktor Ini

Dollar Australia dan New Zealand bergerak lebih rendah berbanding US Dollar walaupun Australia mengumumkan data pertumbuhan ekonomi yang rancak di Australia. Dalam masa yang sama, US Dollar terus dibantu dengan jangkaan kenaikan kadar pada Mac di Amerika Syarikat.
AUD/USD menyusut sebanyak 0.17 peratus ke paras terendah dalam tempoh dua minggu kepada 0.7643.
Terdahulu pada Rabu, Biro Perangkaan Australia mengumumkan bahawa KDNK negara itu meningkat sebanyak 1.1 peratus pada suku keempat tahun 2016, sekali gus mengatasi jangkaan pertumbuhan sebanyak 0.7 peratus.
 Dalam sesi ini juga, NZD/USD merosot sebanyak 1.2 peratus kepada 0.7104.
Dalam satu ucapan yang amat dinantikan kepada Kongres, Presiden Trump mengumumkan langkah pemulihan terhadap dasar imigresen di Amerika Syarikat dan beliau berjanji untuk meneruskan pelepasan cukai besar-besaran bagi kelas menengah. Namun begitu, beliau tidak memberikan maklumat lanjut mengenai rancangan terbabit.
US Dollar Index yang mengukur kekuatan US Dollar juga meningkat sebanyak 0.34 peratus berbanding 6 matawang utama yang lain.

Mexico Hanya Akan Kekal di dalam Perjanjian NAFTA Sekiranya Ia Menguntungkan!


Malaysia Kena Tempias, Sektor Pembuatan Merosot 2 Bulan Berturut-turut!

Asia terus merasai tempias kelembapan aktiviti ekonomi, menyaksikan sektor pembuatan Malaysia berada dalam penguncupan untuk bulan kedua berturut-turut pada Oktober.
Meneliti data yang dikeluarkan S&P Global Market Intelligence, indeks PMI pembuatan Malaysia menurun kepada 48.7 daripada 49.1 yang dicatatkan pada September.
Bacaan di bawah 50 menunjukkan penguncupan, manakala apa-apa catatan di atas angka tersebut menandakan pengembangan.
Faktor utama kepada penurunan ini adalah keadaan pasaran global yang lembap dan permintaan pelanggan yang lemah.
Pada masa yang sama, pesanan baharu juga menurun untuk bulan kedua, dengan permintaan dari luar negara pula berkurang daripada pengukuhan dalam tempoh 16 bulan.
 Kemerosotan turut dilihat dalam pekerjaan susulan peningkatan yang dicatatkan bulan sebelumnya.
Hakikatnya, kelembapan ini bukan sahaja dilihat di Malaysia tetapi juga beberapa negara Asia lain termasuk Korea Selatan, Taiwan dan China.
Kejatuhan di Taiwan adalah paling ketara di mana indeks PMI pembuatan junam kepada 41.5 pada bulan Oktober daripada 42.2, menandakan bacaan paling lemah sejak Januari 2009.
Sementara itu di Korea Selatan, aktiviti perkilangan mencatat penguncupan untuk bulan keempat berturut-turut walaupun sedikit meningkat pada bulan lalu dengan catatan 48.2.
China turut menyaksikan kejatuhan dalam pembuatan pada bulan lalu akibat langkah kawalan COvid-19 yang membebankan pengeluaran dan permintaan.


Harga Pengguna (CPI) US Meleset Dari Jangkaan, US Dolar Menjunam

Harga pengguna (CPI) US tidak berubah pada Jun tetapi meleset daripada jangkaan pasaran 0.1% di mana dari segi tahun ke tahun susut kepada 1.6% daripada 1.9% dan jangkaan 1.7%.
Manakala Core-CPI atau inflasi teras pada Jun pula meningkat 0.1% berbanding jangkaan kenaikan 0.2% di mana dalam tempoh 12 bulan sehingga Jun tidak berubah daripada 1.7% yang sejajar dengan jangkaan.
Apabila melihat kepada komponen dalam harga pengguna ini, harga makanan tidak berubah pada tempoh sama, di mana harga tenaga jatuh 1.6%. Terdapat juga kejatuhan dalam harga perkhidmatan tenaga.
Harga bagi kenderaan baru juga merekod kejatuhan lima bulan berturut-turut dengan harga pakaian jatuh empat bulan berturut-turut dengan merekod kenaikan tahunan 0.7%.
 Federal Reserve dalam kenyataanya baru-baru ini menunjukkan ketidaktentuan dalam keadaan ekonomi khususnya inflasi dengan kejatuhan sejak beberapa bulan lalu. Walaupun kelemahan data baru-baru ini dikatakan sebagai sebab daripada faktor sementara, tetapi keraguan semakin meningkat sama ada ia oleh faktor sementara atau sebaliknya.
Yellen walaubagaimanapun menjangka inflasi akan meningkat dalam jangka masa sederhana.
Data terbaru inflasi US ini sudah tentu akan mengurangkan jangkaan kenaikan kadar faedah The Fed tahun ini, walaupun hanya satu lagi kenaikan mengikut perancangan bank pusat.
US dolar terus menjunam selepas data ini dikeluarkan dengan keraguan terhadap bank pusat sama ada dapat mencapai sasaran inflasi atau sebaliknya dan seterusnya meneruskan perancangan normalisasi di masa hadapan.


Salam 2.5%! Tersentuh Hati Bila OPR Naik ‘Mengetuk Langit’ Demi Rakyat

‘Tersenyum ke tidak tengok kadar tu?’
Teka-teki Kadar Dasar Semalaman (OPR) akhirnya terjawab dengan Jawatankuasa Dasar Monetari (MPC) Bank Negara Malaysia mengalukan kenaikan 25 mata asas kepada 2.5%.
Bersempena dengan lonjakan tersebut kadar siling berada pada 2.75% dan kadar lantai pada 2.25%.
Paradigma Ekonomi Global
Situasi ekonomi global dilihat berkembang, walaupun pada kadar perlahan, dengan sokongan peningkatan pasaran buruh tatkala pembukaan sepenuhnya sempadan antarabangsa merancakkan aktiviti perniagaan.
Sungguhpun begitu, tekanan inflasi kekal tinggi disebabkan lonjakan harga komoditi ekoran kekurangan bekalan rantaian global dan situasi pasaran buruh yang ketat.
Rentetan itu, bank-bank pusat dijangka terus menyesuaikan tetapan kadar monetari mereka bagi mengawal tekanan inflasi.
Melangkah ke hadapan, pertumbuhan global diramal terus diapit cabaran dengan kesan pengetatan dasar monetari serta langkah pengurusan wabak di China.
 Situasi di Malaysia
Menurut BNM, inflasi utama negara berpurata pada 2.8% dan diramal akan memuncak pada suku ke-3 (3Q) 2022 sebelum menurun kemudiannya dengan jangkaan penyusutan harga komoditi global.
Selain itu, asas inflasi yang diukur dengan teras inflasi berpurata pada julat ramalan 2.0%-3.0% pada 2022 tatkala berlaku tekanan semasa wujudnya lonjakan harga.
Akan tetapi, peralihan negara ke pasca-pandemik dan langkah dasar kukuh telah menyumbang pertumbuhan semasa Q2.
Atas faktor itu, pertumbuhan akan terus meningkat dengan sokongan daripada perbelanjaan sektor swasta, keadaan pasaran buruh dan prospek pendapatan positif serta pengurangan pengangguran.
Di sisi berbeza, permintaan luar diunjurkan akan menyederhana disebabkan pertumbuhan global yang perlahan sungguhpun terdapat peningkatan dalam pasaran kewangan dan pertukaran asing global.
Kata Akhir Dari BNM
Ijmalnya, terdapat risiko penurunan kepada ekonomi domestik disebabkan pertumbuhan yang lemah serta konflik geopolitik dan gangguan rantaian bekalan.
Namun BNM tetap meletakkan unjuran positif bagi ekonomi Malaysia dan MPC akan terus melaraskan monetari secara akomodatif dan membantu pertumbuhan.


Ringgit Malaysia Menutup Pasaran Pada Tahun Ini dengan Dagangan Lemah

Ringgit Malaysia didagang tidak banyak berubah hari ini berbanding matawang gergasi memandangkan pasaran mendekati cuti akhir tahun.
Harga Ringgit kali terakhir dinilai pada 4.4830 atau 4.4860 berbanding US Dollar pagi tadi, tidak jauh dari nilai yang dicatat semalam.
Dalam masa yang sama, pasaran matawang kekal dalam jajaran kecil sebelum memasuki Tahun Baru. Walau bagaimanapun, pergolakan terhadap matawang US Dollar bakal berlaku dalam jangka masa sederhana berikutan dasar Trump yang berpotensi memberi kesan kepada inflasi.
 Sebarang dasar oleh Trump ini juga boleh memberi kesan kepada Fed dalam keputusan kadar.
Sementara itu, Ringgit juga dicatat merosot berbanding Dollar Singapura, Yen dan juga British Pound.
Bank Pusat China Memperketatkan Undang-Undang Bagi Mengelakkan Dagangan Wang Haram!


Malam ini malam yang sangat penting buat matawang Loonie.

Sebelum mesyuarat Bank of England esok, tumpuan penuh akan diberikan kepada matawang Canadian Dollar hari ini.
Pengumuman dasar kewangan oleh Bank of Canada akan dikeluarkan pada pukul 10:00 malam ini waktu Malaysia.
Pengumuman ini akan menyentuh sama ada ada perubahan terhadap interest rate atau tidak dan pada jam 11:15 malam akan berlangsungnya sidang media Bank of Canada.
Ekonomi Canada dilaporkan sebelum ini tidak berada dalam keadaan yang baik namun tidaklah begitu teruk.
Data trade balance, pekerjaan dan aktiviti perkilangan tidaklah sebegitu positif namun dilihat masih ada perkembangan yang baik sejak Mei lalu.
 Kebakaran Alberta
Apa yang menyebabkan Canada dalam keadaan kusut adalah kebakarang yang berlaku di Alberta dan juga jangkaan GBP yang direndahkan,.
Namun matawang CAD dilihat menguat setelah mereka mengeluarkan kenyataan bahawa perkembangan ekonomi pada suku ketiga tahunan akan berkembang.
Jika BoC meneruskan sudut pandang yang optimistic mengenai ekonomi mereka, CAD dijangka akan meneruskan kenaikannya. Namun jika mereka risau dengan risiko Brexit yang tidak pasti, CAD dijangka akan kembali melemah.
BoC dijangka akan mengekalkan interest rate mereka iaitu sebanyak 0.50%
Seperti kebiasaan, pada rabu malam juga akan dikeluarkan laporan Inventori Minyak Mentah pada jam 10:30 malam.


Ada Kejutan dari Pasaran Buruh Australia yang Perlu Anda Baca Segera!

Angka pekerjaan Australia yang dilaporkan menguat memberi kejutan pada bulan November selepas mengharungi tempoh setahun yang amat sukar buat pasaran tersebut.
Biro Perangkaan Australia mengumumkan bahawa angka pekerjaan meningkat sebanyak 39,1000 pada bulan November, sekali gus mengatasi ramalan awal sebanyak 20,000 pekerjaan.
Kadar pengangguran pula dilaporkan meningkat sehingga 5.7 peratus. Dalam laporan ini juga, angka pekerjaan sepenuh masa melonjak sebanyak 39,300 semenjak September kepada 84,000, memulih daripada kerugian yang dicatat sejak Januari lalu.
Menurut Shane Oliver, ketua ekonomi di AMP Capital, trend pekerjaan sepenuh masa ini tiba-tiba berubah dan menjadi lebih kuat daripada yang dibayangkan.
 Peningkatan angka pekerjaan separuh masa tidak digalakkan oleh kerajaan kerana dianggap mengganggu pendapatan dan hasil cukai.
Data yang lebih baik ini membantu menstabilkan matawang tempatan sekitar $0.7420 setelah kenaikan kadar telah memberikan tekanan buat Aussie.
Sektor pekerjaan di Australia Barat dan Queensland juga terdapat tanda-tanda pemulihan yang sebelum ini terjejas akibat kemerosotan dalam aktiviti perlombongan.
Harga komoditi utama di Australia iaitu arang batu juga bangkit mendadak dan dijangka berterusan untuk suku pertama tahun 2017 kepada $285 satu tan. Angka ini merupakan angka tertinggi yang pernah dicapai oleh komoditi terbabit semenjak tahun 2011.
Permintaan Minyak Mentah dalam Sesi Asia Mula Terjejas!


USD ‘Slow’? Mana Ada! Ni Tengah Sambung Naik Lagi

Dolar greenback kembali menyambung pendakian untuk didagangkan lebih kukuh berbanding pesaing utamanya pada sesi Asia.
Beberapa ucapan daripada pembuat dasar Federal Reserve (Fed) yang hawkish telah membantu pengukuhan tersebut, di mana Charles Evans dan James Bullard melihat lebih banyak kenaikan kadar pada mesyuarat akan datang.
Selain itu, permintaan safe-haven turut menyokong raja mata wang itu apabila pelabur beralih kepada aset perlindungan di tengah-tengah prospek ekonomi global yang sangat tidak menentu dan risiko kemelesetan semakin meningkat.
Data yang lebih baik daripada jangkaan menguatkan lagi dagangan US dolar, yang menunjukkan keyakinan pengguna Amerika Syarikat meningkat untuk bulan kedua berturut-turut.
 Berbanding kebanyakan  mata wang utama, indeks dolar diniagakan kuat pada paras ketinggian baharu 20 tahun pada 114.56.
Sementara itu, mata wang pound sedikit berubah di sekitar paras terendah 37 tahun selepas gagal memberi reaksi terhadap kenyataan ketua ekonomi bank pusat England (BOE) Huw Pill bahawa mereka memerlukan langkah yang signifikan pada bulan November.
Euro pula kekal suram di paras terlemah sejak 2002 ketika krisis tenaga di Eropah semakin meningkat setelah beberapa kebocoran dikesan dalam saluran paip Nord Stream sekali gus mengganggu penghantaran Rusia ke Kesatuan Eropah (EU).
Di sisi lain, dolar Aussie dan New Zealand kembali menyambung penurunan lebih rendah ekoran kebimbangan terhadap prospek ekonomi global yang suram.


Sentimen & News yang Bakal Menggerakkan Gbp/Usd Minggu Ini (16-20 Januari)

Pasangan matawang Gbp/Usd memulakan dagangan minggu lalu dengan kejatuhan mendadak berikutan temubual Theresa May oleh Sky News pada 8 Januari 2017. Dalam temubual tersebut, beliau seakan tidak mahu lagi mengekalkan akses pasaran tunggal Eropah selepas Brexit. Disebabkan ini, Gbp/Usd jatuh pada permulaan hari Isnin minggu lalu ke paras terendah sejak 28 Oktober 2016.
Gbp/Usd bergerak dalam keadaan volatile (turun-naik) sepanjang minggu lalu berikutan komen dari Theresa Mei dan sidang media Trump. Sidang media Trump yang mengecewakan pasaran menyebabkan US dolar melemah berbanding majoriti matawang global. Namun, matawang Pound gagal mengambil kesempatan ke atas kelemahan US dolar, disebabkan kebimbangan terhadap ‘Hard Brexit‘.
Minggu ini, kita sekali lagi dikejutkan dengan kejatuhan mendadak Gbp/Usd pada ketika pasaran belum lagi dibuka pada Isnin. Satu lagi laporan yang mengaitkan ‘Hard Brexit‘ kepada matawang Gbp/Usd dimana Sunday Times melaporkan, Theresa May akan menghentikan usaha untuk mengakses pasaran tunggal dan perkara ini akan disampaikan sendiri olehnya dalam ucapan Brexit pada Selasa. Berikutan itu, Gbp/Usd menjunam sehingga terjadi ‘gap down‘ 180 pip dari penutupan harga pada sesi Jumaat.
Pasaran akan mengalihkan perhatian kepada ucapan Theresa May pada Selasa untuk mendapat maklumat yang lebih jelas berikutan laporan awal hari ini.
 Di US pula, Gbp/Usd akan terus mendapat kesan dari sentimen Trump dan pelantikan rasmi beliau sebagai Presiden pada Jumaat ini akan menjadi tumpuan. Ketika ini pasaran global lebih banyak digerakkan oleh faktor geo-politik berbanding data petunjuk ekonomi, yang mana sesuatu yang menarik untuk diperhatikan.
Selain daripada perkara utama ini, pasaran akan memberikan tumpuan kepada ucapan Pengerusi The Fed dimana Janet Yellen akan berucap dua kali dalam kalendar ekonomi minggu ini. Selain itu, ucapan dari Gabenor Carney juga dijadualkan pada Selasa 2.30 pagi waktu Malaysia.
Berikut merupakan tentatif kalendar ekonomi yang melibatkan pasangan matawang Gbp/Usd minggu ini:

Ucapan Gabenor Carney (UK), Selasa 2.30 pagi
Harga Pengguna (CPI, UK), Selasa 5.30 petang
Data pekerjaan (UK), Rabu 5.30 petang
Harga pengguna US (CPI) & Core CPI, Rabu 9.30 malam
Ucapan Pengerusi The Fed (US), Khamis 4 pagi
Data Permit bangunan, Indeks sektor pembuatan (US), Khamis 9.30 malam
Inventori minyak (US), Khamis 12 malam
Ucapan Pengerusi The Fed (US), Jumaat 9 pagi
Jualan Runcit (UK), Jumaat 5.30 petang


Analisis GOLD – Emas Bakal Catat Paras Tertinggi Terbaru 5 Minggu Pada Penutup 2021

Nampaknya dagangan emas berjaya papar kenaikan semula di penghujung minggu ini bagi menutup dagangan 2021 dengan lebih baik.
Sebelum ini harga emas telah susut di bawah paras harga $1,800 namun kembali berjaya meningkat semula semalam.
Walaupun meningkat, namun penganalisis tetap melihat risiko terhadap komoditi emas dengan sentimen pasaran yang agak tidak menentu.
Ekoran penyusutan US dolar dalam pasaran telah memberi ruang untuk harga emas meningkat namun kejatuhan tetap dijangkakan boleh berlaku.
Harga pada carta XAU/USD yang mengukur nilai emas berbanding US dolar telah menyaksikan peningkatan semula harga dari paras 1800.00 semalam sehingga ke paras ketinggian 1820.00 bersambung pada dagangan hari ini (Jumaat).
Ketinggian tersebut telah dicapai pada Selasa lalu sebelum harga menjunam semula pada hari kemudiannya.
 Dagangan Khamis semalam yang menunjukkan peningkatan harga melepasi halangan Moving Average 50 (MA50) pada rangka masa 1 jam menjadi indikasi buat pelabur untuk harga membuat kenaikan lebih tinggi.
Berkemungkinan harga boleh mencapai paras 1830.00 sebelum mengakhiri penghujung dagangan 2021 ini.
Namun jika harga kembali membuat penurunan semula, paras 1800.00 akan kembali menjadi tumpuan untuk diuji semula.
Penganalisis menjangkakan pergerakan harga yang perlahan pada sesi New York, namun pelabur tetap perlu berwaspada dengan risiko kecairan pasaran yang boleh mengundang terhadap pergerakan tidak menentu harga emas.
Lihat gambar carta XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


GBP/USD Gagal Kekalkan Kenaikan Minggu Lalu, Harga Bakal Menjunam?

Pound Sterling pada minggu ini dilihat diniagakan berisiko dengan pergerakan harga yang tidak menentu pada carta harga utama dengan tekanan krisis wabak COVID-19 yang turut menjejaskan ekonomi UK.
Dengan lonjakan sehingga 27% kadar kematian disebabkan Coronavirus dan juga peningkatan sekitar 14% kes jangkitan, penggubal polisi di UK dilihat bergelut dalam usaha untuk membendung penularan pantas wabak pandemik tersebut.
Bacaan akhir bagi data PMI pembuatan UK yang akan diterbitkan pada petang ini dijangka catat bacaan menurun.
Ekonomi UK dijangka akan terus bergerak perlahan dengan langkah sekatan lebih ketat dilaksanakan bagi rakyatnya untuk memutuskan rantaian penyebaran virus.
Tidak lupa juga Perdana Menteri UK Boris Johnson yang disahkan positif jangkitan virus COVID-19 dan terpaksa menjalani proses kuarantin buat masa ini.
Namun berbanding US dolar, matawang British Pound berjaya menyaingi kekuatan nilainya dengan pergerakan harga lebih mendatar pada awal minggu.
Sebelum ini, harga mengekalkan corak kenaikan harga pada minggu lalu dengan penyusutan nilai US dolar diambil kesempatan oleh GBP untuk menolak harga ke paras lebih tinggi.
 Untuk minggu ini, harga bergerak di bawah paras 1.2500 dan di sekitar paras sokongan Moving Average 50 (MA50) pada rangka masa 1 jam pergerakan harga untuk menilai trend harga semasa.
Penurunan harga pada dagangan semalam sekadar menguji zon RBS (resistance become support) di sekitar paras 1.22400 ketika mini “flash crash” awal sesi Asia sebelum harga membuat kenaikan semula di atas halangan MA50.
Sesi Asia hari ini juga melihatkan harga bergerak mendatar dan mula turun di bawah paras MA50 menjelang sesi pasaran Eropah dengan dagangan Pound kekal lemah berbanding US dolar.
Jika penurunan harga diteruskan, harga akan kembali menguji zon RBS di atas paras 1.2200 sebelum penurunan lebih rendah harga akan menuju zon RBS 1.2000.
Sebaliknya jika kenaikan harga berlaku, paras ketinggian pada dagangan minggu ini sekitar 1.24700 akan diuji sebelum harga cuba melepasi kenaikan di atas paras 1.2500.
Lihat gambar carta pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Sektor Pembuatan UK Terus Berkembang, Pengeluaran Meningkat

Sektor pembuatan UK terus meningkat dengan pengeluaran dalam sektor ini meningkat pada Disember melebihi jangkaan pasaran dan bacaan pada bulan sebelum itu.
Pengeluaran dalam sektor pembuatan naik 2.1%berbanding bacaan pada bulan November yang berkembang 1.4% dan jauh melebihi jangkaan pasaran di sekitar 0.3%.
Sebelum ini dalam data yang mengira indeks sektor pembuatan turut mencatatkan peningkatan dengan Indeks sektor pembuatan UK (UK PMI manufacturing index) menguat ke paras 56.1 pada Disember dari paras 53.6 pada November yang juga mengatasi jangkaan pasaran iaitu 53.3. Untuk rekod data ini dikeluarkan pada Januari 2017.
 Kenaikan dalam sektor ini disokong oleh komponen farmasitikal yang bergerak ‘volatile‘ (turun-naik). Namun, data kali ini dijangka akan meningkat keyakinan bahawa kelemahan Pouns sterling (Gbp) memberi kelebihan kepada UK dari segi perdagangan.
Pengeluaran industri pula secara keseluruhan naik 1.1% pada Disember lebih tinggi dari jangkaan penyusutan 0.1% pada tempoh sama dengan bacaan dari tahun ke tahun naik lebih dari jangkaan 4.3% dan 2.2% yang dicatatkan sebelum ini.
Sejurus data dikeluarkan, pergerakan Gbp agak terhad dengan Gbp/Usd hanya menguat sekitar 30 pip, manakala Eur/Gbp susut keparas 0.8510 dari 0.8525.


China Pantang Dicabar!

Perbalahan antara China dan Australia berterusan selepas Beijing mengumumkan pada hari Khamis ia telah membuat aduan mengenai isu Canberra ke Organisasi Perdagangan Dunia (WTO).
Aduan itu dibuat untuk mencabar tindakan anti-lambakan Australia terhadap sejumlah barang dari China, termasuk roda kereta api, turbin angin, dan produk sinki keluli tahan karat.
Langkah itu dilihat sebagai ‘perlakuan timbal balik’ oleh pihak China setelah Australia mengatakan pihaknya telah mengadukan secara rasmi mengenai tarif China terhadap eksport wain Australia pada minggu lepas.
Menruut kenyataan jurucakap Kementerian Perdagangan China, langkah itu dibuat bertujuan untuk melindungi hak dan kepentingan sah syarikat-syarikat di negara itu.
 Beliau berharap supaya Australia akan mengambil tindakan untuk memperbaiki amalannya yang salah, menghindari penyelewengan dalam perdagangan produk yang berkaitan, dan membawa kembali perdagangan tersebut ke landasan normal secepat mungkin.
Terdahulu, Australia telah mengenakan tarif pada roda kereta api dan turbin angin buatan China sejak 2019.
Sementara China pula, telah mengumumkan tarif hingga 218% untuk wain Australia, yang dikatakan ‘dibuang’ ke pasaran China dengan harga subsidi pada bulan November.
Tindakan itu hampir menutup pasaran wain luar negara terbesar di Australia, dengan penjualan turun dari A$ 1.1 bilion (AS $ 840 juta) kepada hanya A$ 20 juta, menurut angka rasmi.
Hubungan antara dua negara semakin buruk sejak tahun lalu, setelah Australia menggesa Pertubuhan Kesihatan Dunia (WHO) menjalankan siasatan ke atas China mengenai asal-usul coronavirus.


USD/CAD Ditekan Ke Paras Rendah Didorong Pengukuhan Loonie

Pasangan matawang USD/CAD pada dagangan penghujung minggu antara yang perlu diberi tumpuan oleh para pelabur dengan berita-berita yang berlegar dalam pasaran boleh memberi petunjuk terhadap pergerakan harga semasa.
Dolar Kanada sejak semalam mengukuh didorong oleh sentimen pasaran yang semakin pulih selepas Amerika Syarikat dan China menunjukkan perkembangan yang baik dalam rundingan dagang.
Selain itu, laporan bahawa OPEC turut mengumumkan lanjutan pengurangan pengeluaran sehingga Disember dan organisasi tersebut juga menggesa Amerika Syarikat untuk menyertai perjanjian bersama OPEC.
Terbaru, terdapat laporan bahawa kapal tangki minyak milik Iran terbakar disyaki diserang peluru berpandu berhampiran bandar pelabuhan Arab Saudi yang disifatkan sebagai serangan pengganas.
Akibat daripada serangan tersebut, kapal tangki itu mengalami kerosakan yang teruk dan turut mengakibatkan limpahan minyak ke Laut Merah.
Pandangan teknikal, pergerakan harga pada USD/CAD semalam menguji paras tertinggi di zon resistance 1.33450 sebelum menjunam sekitar 75 pips ke paras 1.32700.
 Harga kemudiannya mencatatkan kenaikan menyentuh paras 1.3300 yang berada pada zon SBR (support become resistance) sehingga bersambung pada sesi dagangan Asia hari ini.
Harga seterusnya menyambung penurunan semula menguji paras terendah harian semalam di 1.33700 untuk harga meneruskan penurunan ke paras lebih rendah lagi.
Jika penurunan berjaya diteruskan, paras tumpuan sekitar 1.32300 dijangka akan menjadi destinasi yang dituju harga seterusnya.
Juga paras lebih rendah harga di zon support 1.32100 turut akan diuji harga jika dagangan CAD yang mengukuh terus menekan harga pada carta USD/CAD hari ini.
Lihat gambar carta pasangan matawang USD/CAD di bawah untuk rujukan teknikal analisis anda.


USD/JPY Gah Terbang, Capai Paras Paling Tinggi Sejak November 2022!

Corak bullish pada carta pasangan mata wang USD/JPY berterusan sehingga dagangan menuju penghujung minggu ini.
Kenaikan diteruskan dengan harga kekal memburu catatan tertinggi tahun ini dan harga telah mencapai paras tertinggi sejak November lalu.
Sementara mata wang Yen kekal didagangkan lemah dalam pasaran, US dolar masih berjaya mengekalkan pengukuhannya dalam suasana tak menentu pasaran yang dibelenggu isu siling hutang Amerika Syarikat (AS) yang berlarutan.
Tambahan, data-data ekonomi AS masih menyokong pengukuhan bagi US dolar seperti data Keluaran Dalam Negara Kasar (KDNK) yang diterbitkan di sesi New York semalam.
Jika diperhatikan, harga telah mencapai paras ketinggian 140.200 di penghujung sesi New York sebelum ini setelah berjaya melepasi rintangan 139.300.
Pergerakan harga yang kekal meniti di atas paras sokongan Moving Average 50 (MA50) pada rangka masa 1 jam di carta USD/JPY itu belum memberi tanda-tanda untuk trend berubah.
Justeru, harga terus dijangka akan menyambung corak kenaikan tersebut lebih tinggi di penghujung minggu ini.
 Jika berjaya mengatasi ketinggian dicapai sebelum ini, harga bakal meneruskan pendakian ke zon sasaran seterusnya pada sekitar 142.00 pula.
Namun sekiranya harga mula membuat penurunan di bawah paras 139.300 dan menembusi sokongan MA50, ini akan menjadi petanda awal untuk perubahan trend buat harga.
Penurunan akan dijangka menuju ke zon 137.00 yang akan menjadi zon sokongan terbaru buat harga yang sebelum ini turut mendapat reaksi pada dagangan minggu lalu.
Untuk kejatuhan lebih rendah, zon 135.00 dan support 133.500 diperhatikan sebagai zon-zon tumpuan yang akan dituju harga.
Lihat gambar carta harga pasangan USD/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Apa Jangkaan Penutupan Dagangan GBP/USD Menjelang Mesyuarat BOE Minggu Hadapan?

Pound Sterling dilihat masih bergerak dalam tekanan menuju dagangan penghujung minggu walaupun data inflasi UK diterbitkan pada Rabu lalu catatkan bacaan tertinggi 9 tahun mengatasi jangkaan kenaikan.
Peningkatan kadar inflasi tersebut juga dilihat boleh mempengaruhi keputusan bank pusat England (BOE) untuk mengetatkan polisi pada mesyuarat dasar monetari minggu hadapan.
Pengukuhan ketara US dolar pada dagangan Khamis semalam turut membayangi pergerakan Pound yang masih mencari rentak awal pengukuhan nilainya.

Pada carta pasangan mata wang GBP/USD, harga dilihat pamerkan sedikit kenaikan pada sesi Eropah semalam ke paras sekitar 1.38400 sebelum harga menjunam sekitar 75 pips di bawah zon support 1.38000.
Mencecah ke paras 1.37700 harga dilihat meningkat semula sehingga penghujung sesi New York ke zon 1.38000 yang menjadi rintangan buat kenaikan harga.
Pergerakan harga perlahan di zon tersebut sehingga bersambung ke sesi pasaran Asia pada Jumaat.
 Menuju ke sesi Eropah, harga cuba untuk melepasi paras 1.38000 namun dilihat agak bergelut untuk mengekalkan momentum berkemungkinan pelabur menjangkakan US dolar akan meneruskan pengukuhan pada sesi New York.
Pergerakan harga di bawah paras halangan Moving Average 50 (MA50) pada rangka masa 1 jam di carta GBP/USD juga masih memberi isyarat untuk pergerakan bearish.
Penurunan yang berjaya diteruskan sebelum menutup dagangan minggu ini dijangkakan untuk menuju zon support pada 1.37000.
Sekiranya kenaikan harga berjaya dipamerkan semula, pelabur akan melihat sama ada harga mampu melepasi halangan MA50 untuk isyarat perubahan trend.
Kenaikan lebih tinggi bakal menguji semula zon rintangan pada 1.39000 selepas harga berjaya melepasi sedikit paras tersebut pada Selasa lalu dan mencatatkan paras tertinggi terbaru 6 minggu.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis GOLD – Hati-Hati Kalau Harga Emas Gerak Perlahan Macam Ni!

Dagangan emas perlahan di awal minggu, masih belum membuat kejutan kepada pelabur ketika data inflasi Amerika Syarikat (AS) sedang dinanti untuk diterbitkan malam ini.
Bacaan indeks harga pengguna (CPI) AS yang diramalkan menurun untuk bulan ketujuh berturut-turut boleh mendorong US dolar mengalami penyusutan nilai.
Ini adalah disebabkan kecenderungan Federal Reserve (Fed) untuk memperlahan dasar monetari mereka yang diketatkan pada tahun lalu.
Secara teori atas kertas, jika inflasi AS menurun, US dolar akan melemah dan bakal beri kesan lonjakan nilai buat emas.
Carta harga XAU/USD yang mengukur nilai emas berbanding US dolar di awal minggu masih menyaksikan harga berlegar di zon terendah 6 minggu sekitar 1650.00.
Jika diteliti pergerakan harga di timeframe H1, harga kekal bergerak di bawah paras halangan Moving Average 50 (MA50) menunjukkan isyarat bearish untuk emas.
Kenaikan harga jika berlaku dilihat akan berdepan rintangan pada paras 1870.00 selepas berjaya melepasi halangan MA50.
 Seterusnya, harga akan kembali mensasarkan pendakian untuk menuju ke zon tumpuan 1900.00 sebelum ini.
Namun waspada jika situasi semasa tidak memihak untuk peningkatan emas, sebaliknya harga menjunam ke paras lebih rendah.
Jangkaan untuk penurunan harga yang dilanjutkan bakal mencecah ke paras sokongan pada 1830.00 untuk catatkan paras terendah terbaru.
Seterusnya, sasaran akan beralih pada zon 1800.00 pula pada corak penurunan harga emas yang masih diteruskan.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


AUD/USD Tembus Ke Paras Lebih Tinggi Lagi Minggu Ini

Sentimen pasaran yang memulih turut beri sokongan terhadap mata wang berpulangan tinggi seperti dolar Australia dan New Zealand kembali meningkat menuju penghujung minggu.
Manakala US dolar pula menyusut dalam sentimen pasaran positif itu di samping laporan data pekerjaan ADP NFP Amerika Syarikat (AS) diterbitkan di sesi New York semalam catat bacaan merosot.
Memberi isyarat awal untuk laporan NFP yang berkemungkinan akan turut merosot, pelabur mula melepaskan semula pegangan US dolar sekaligus mengurangkan kembali keuntungan yang dicapai pada Rabu.
Harga pada carta pasangan mata wang AUD/USD telah pamerkan lonjakan ketara semalam dengan kenaikan harian sekitar 120 pips dicatatkan.
Selepas mendatar di 0.71600, harga beri isyarat bullish semula selepas harga bergerak di atas paras sokongan Moving Average 50 (MA50) pada rangka masa 1 jam.
Kenaikan yang diteruskan pada sesi New York kemudiannya telah menembusi zon rintangan 0.72300 dan mencatatkan paras ketinggian terbaru dalam tempoh 6 minggu.
Paras ketinggian terbaru setakat sesi Asia hari ini (Jumaat) telah mencapai 0.72800 dengan pergerakan harga lebih perlahan dan mendatar di bawah zon tersebut sementara pelabur semakin berjaga-jaga menantikan laporan NFP.
 Kenaikan lebih tinggi yang diteruskan seterusnya dijangka akan mensasarkan sehingga ketinggian 0.74000 untuk harga menguji zon yang menjadi tumpuan pada dagangan Mac dan April lalu itu.
Namun, sekiranya penurunan harga kembali terjadi, zon 0.72300 akan diuji dan jika zon tersebut berjaya menyokong kenaikan semula, harga akan menyambung corak bullish.
Jika zon tersebut ditembusi dan harga susut lebih rendah, harga dilihat akan kembali menguji zon 0.71800 seterusnya menyusur lebih rendah menuju zon RBS (resistance become support) pada 0.71000.
Laporan pekerjaan NFP AS pada malam ini bakal menentukan arah pergerakan harga selanjutnya dan membuatkan pelabur lebih berwaspada.
Lihat gambar carta harga pasangan AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis GOLD – Akhirnya Harga Emas Lonjak Capai Paras $2,000!

Pelabur emas sedang tersenyum lebar ke sejak pagi tadi? Seronok ye lihat harga emas mencanak-canak naik.
Krisis perang Rusia-Ukraine dilihat masih belum menunjukkan tanda-tanda untuk mereda dengan risiko terus menyelubungi pasaran sehingga dagangan bersambung di awal minggu ini.
Permintaan terhadap aset-safe haven kekal kukuh melihatkan kenaikan harga emas pada sesi New York Jumaat lalu walaupun US dolar juga dilihat berjaya mengukuh susulan terbitan laporan data pekerjaan NFP Amerika Syarikat (AS) yang memberangsangkan.
Pada carta harga XAU/USD yang mengukur nilai emas berbanding US dolar menyaksikan harga meneruskan kenaikan pada Jumaat lalu melepasi paras halangan pada 1950.00.
Walaupun US dolar mengukuh selepas laporan NFP pada sesi New York, namun tidak menghalang untuk emas terus melonjakkan harga ke paras lebih tinggi untuk menutup dagangan minggu lalu di zon ketinggian 1970.00 yang telah dicapai pada minggu sebelumnya.
Membuka dagangan pada awal sesi Asia pagi ini (Isnin), harga terus dipacu lebih tinggi sehingga menyentuh paras 2000.00 yang telah menjadi sasaran pelabur sejak minggu lalu lagi.
Namun sekadar menyentuh paras ketinggian terbaru tersebut, harga kemudiannya berlegar perlahan di bawahnya sehingga ke sesi Eropah petang ini.
 Pergerakan harga dijangka akan lebih menarik pada sesi New York sebentar lagi dengan jangkaan oleh para pelabur untuk kenaikan harga melepasi paras 2000.00 pula.
Kenaikan lebih tinggi harga emas bakal mensasarkan sehingga ke zon ketinggian 2070.00 selepas paras tertinggi sepanjang masa yang dicapai pada Ogos 2020 lalu sekitar 2075.00 telah direkodkan.
Namun jika paras 2000.00 menjadi rintangan baru buat emas dan penurunan harga berlaku semula, paras 1970.00 dan 1950.00 akan kembali menjadi tumpuan semula seperti dagangan pada minggu-minggu sebelum ini.
Penurunan lebih rendah untuk trend bearish semula buat emas bakal menguji paras sekitar 1900.00 atau lebih rendah pada zon 1870.00 pula.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Sentimen Terkini Pasaran Forex Setakat Pagi Ini

Matawang EURO dan Sterling mengukuh berbanding USD pada dagangan Jumaat setelah Britain dan Kesatuan Eropah dilihat bersetuju dengan draf pelan Brexit yang akan menentukan hubungan di masa akan datang sebelum sidang kemuncak Ahad ini. Pelabur melihat perkara ini sebagai langkah yang positif dengan kedua-dua pihak bakal membina satu hubungan dagang yang lebih erat dan kukuh. Namun begitu, Pengarah Ekonomi dan Pasaran NAB, David de Garis menyatakan masih banyak butiran penting yang perlu diperhalusi dan teks draf tersebut dan menambah lagi dokumen tersebut belum cukup untuk meyakinkan pasaran untuk mendapat kelulusan di Parlimen. Beliau masih melihat dagangan GBP adalah berisiko.
Mengimbas dagangan semalam pada sesi pasaran Eropah, persetujuan Britain dan Kesatuan Eropah terhadap teks draf rancangan masa hadapa antara EU-UK teah melonjakkan nilai Sterling di mana pada chart pasangan matawang GBP/USD, kenaikan harga melebihi 100 pips dalam masa kurang satu jam.
 Sementara itu, USD masih lagi didagangkan lemah berikutan faktor prospek kenaikan kadar faedah oleh FED pada masa akan datang. Pertumbuhan ekonomi global yang perlahan memungkinkan FED bakal memperlahankan tempo proses pengetatan polisi moneteri mereka.
Pasaran akan tertumpu pada data inflasi dan jualan runcit di Kanada yang akan dikeluarkan pada jam 9.30 malam ini yang dijangkakan positif dan sebagai penutup tirai untuk dagangan minggu ini.


GBP/USD Kembali Uji Semula Rintangan $1.4000

Pound Sterling pamer prestasi dagangan yang baik pada Khamis semalam apabila berjaya mengekalkan corak kenaikan harga berbanding US dolar sepanjang hari.
Dapat dilihat pergerakan harga pada carta pasangan mata wang GBP/USD membuat kenaikan bermula dari sesi Asia sehingga dagangan sesi New York menutup dagangan hampir ke paras 1.40000.
Walaupun pada sesi New York menyaksikan situasi pengukuhan US dolar berikutan reaksi pasaran terhadap peningkatan hasil bon AS, mata wang Pound berjaya mengekalkan momentumnya.
US dolar kembali bergerak lemah pada penghujung sesi New York dan sedikit mengukuh semula di awal sesi Asia pada Jumaat.
Harga yang menguji paras rintangan 1.40000 dilihat susut semula apabila harga masih gagal menembusi zon penting tersebut.
Data pertumbuhan Keluaran Dalam Negara Kasar (KDNK) UK akan diterbitkan pada sesi Eropah dan dijangka akan mempengaruhi pergerakan Pound.
 Jika harga berjaya tembusi zon 1.4000, kenaikan lebih tinggi akan menuju zon SBR (support become resistance) 1.41000 untuk mencatatkan paras tertinggi 2 bulan.
Seterusnya paras rintangan utama pada 1.42000 akan kembali menjadi tumpuan semula selepas harga berjaya mencapai paras tertinggi sejak April 2018 itu pada bulan lepas.
Namun, sekiranya harga masih gagal tembusi rintangan 1.4000 dan menjunam semula, zon RBS (resistance become support) 1.38300 dilihat menjadi paras sokongan harga.
Kejatuhan harga lebih rendah boleh mencecah sehingga ke paras support 1.37000.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Adakah Lonjakan EUR/USD Akan Bersambung Pada Minggu Ini?

Pasaran nampaknya telah pun menerima kejutan daripada penerbitan data inflasi tahunan Amerika Syarikat (AS) mencatat bacaan yang memberangsangkan yang mana ia merupakan rekod yang tertinggi sejak 1982 walaupun bacaan inflasi bulanan pada November sedikit menurun.
Bagaimanapun, aktiviti pengambilan untung (profit taking) di hujung minggu sama sekali merencatkan matawang USD untuk kukuh serta pelabur turut dijangka sedang waspada terhadap mesyuarat FOMC.
Penantian yang jelas untuk Federal Reserve (Fed) melengkapkan rencana dalam mengetatkan dasar polisi lebih awal bakal dinantikan kepada mesyuarat FOMC yang akan berlangsung pada pagi Khamis.

Tampaknya harga pada carta pasangan matawang EUR/USD mendaki semula di dagangan penghujung minggu lalu (Jumaat) untuk sekali lagi kembali menguji zon SBR (support become resistance) 1.13000.
Pendakian itu juga dilihat mula memberi reaksi ketika awal sesi New York Jumaat di kala terbitan data inflasi AS dalam menghasilkan lonjakan sekitar 60 pips untuk kembali menutup dagangan lebih tinggi.
Namun pergerakan harga nampaknya tidak dapat melonjak lebih garang menembusi zon SBR 1.13000 untuk menurun semula sehingga bersambung ke pembukaan dagangan awal sesi Asia hari ini (Isnin).
 Pelabur berkemungkinan akan melihat reaksi harga pada zon SBR itu sebelum jangkaan untuk kembali menurun dan dijangka bakal menguji trendline resistance serta zon sokongan 1.12000 terlebih dahulu.
Yakni penurunan yang lebih rendah pula akan mendorong pergerakan harga menjejaki paras terendah sejak Julai 2020 sebelum kebarangkalian yang besar untuk harga mencipta paras terendah baharu lagi.
Akan tetapi jikalau harga kembali mencatatkan lonjakan dalam membuat pembetulan harga, pelabur dijangka akan menyaksikan reaksi harga mengatasi zon SBR 1.13000 untuk mencapai zon SBR 1.14000.
Lonjakan seterusnya akan menantikan pergerakan harga menuju zon SBR 1.15000 semula yang mana zon berkenaan juga pernah menjadi zon sokongan terkuat pada Oktober dan November baru-baru ini.
Lihat gambar carta harga pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Sentimen Semasa Kenaikan Kadar Faedah THE FED Oleh Ahli FOMC

Fed William
Ekonomi US akan menjadi lebih kukuh bagi Federal Reserve mengurangkan pegangan asetnya pada September, kata Presiden Fed cawangan San Francisco pada Rabu yang menunjukkan bank pusat semakin hampir dalam proses pengurangan penyata imbangan.
“Mesyuarat September adalah bersesuaian untuk melakukannya,” kata William kepada wartawan selepas berucap dalam satu Kelab Ekonomi di Las Vegas.
Tambahnya, beliau selesa dengan pandangan Fed yang akan menaikkan sekali lagi kadar faedah tahun ini dan juga sebanyak tiga kali tahun depan. Untuk rekod, William tidak mengundi dalam penetapan kadar faedah tahun ini.
William juga berpendapat, Fed perlu mengurangkan pegangan asetnya secara beransur-ansur bagi mengelakkan ekonomi dari terlalu-panas (overheating) .
Fed Mester
Manakala seorang lagi ahli Fed, Loretta Mester berpendapat bank pusat perlu fokus kepada mengetatkan polisi secara beransur-ansur kerana faktor tunggal telah menyebabkan inflasi lemah sejak beberapa bulan lalu.
 Mester juga berpendapat ada lagi satu kenaikan kadar faedah tahun ini dan tiga kali tahun depan.
Fed Bullard
Fed Bullard pula menentang kenaikan kadar faedah oleh bank pusat dan memberi amaran lebih banyak kenaikan kadar akan menyebabkan sasaran inflasi 2% lebih sukar dicapai.
“Dengan trend inflasi, yang semakin merosot pada 2017, saya tidak akan menyokong kenaikan kadar faedah dalam masa terdekat,” kada Bullard. “Ia memang boleh naik, tetapi kita perlu tunggu. Saya rasa kita patut kekalkan saja kadar semasa.”
Fed Rosengren
Rosengren pula melihat terdapat risiko munasabah di mana kadar pengangguran akan jatuh di bawah 4% dua tahun akan datang.
Beliau juga berpendapat ada satu lagi kenaikan kadar faedah Fed tahun ini dan tiga kali pada tahun depan.


Alahai! Lonjakan GBP/USD Terbantut Setakat $1.2500

Carta harga pasangan mata wang GBP/USD pada Rabu semalam dilihat gagal menyambung corak lonjakan sebelum ini apabila menunjukkan reaksi yang mendatar sebelum menyusut semula.
Pemulihan semula US dolar yang merosot dari awal minggu dilihat telah menghadkan ruang bagi Pound melanjutkan lagi kenaikan ke paras ketinggian terbaru.
Jika diperhatikan, data-data ekonomi Amerika Syarikat (AS) yang diterbitkan semalam termasuk data pekerjaan ADP dan tinjauan sektor perkhidmatan AS adalah suram, namun US dolar tetap berjaya bergerak sedikit kukuh.

Justeru, situasi ini telah menghalang harga menembusi rintangan pada ketinggian zon 1.25000 semalam yang telah dicapai susulan lonjakan harga pada Selasa lalu untuk rekod tertinggi 10 bulan.
Malah, harga mula menunjukkan penurunan di sesi New York semalam sekitar 70 pips dan bergerak di bawah paras halangan Moving Average 50 (MA50) pada rangka masa 1 jam di carta GBP/USD membuatkan pelabur berwaspada untuk perubahan trend.
Menjelang laporan data pekerjaan NFP AS pada penghujung minggu yang menjadi tumpuan utama, pergerakan tidak menentu harga akan dijangkakan.
 Berkemungkinan harga boleh menyambung lagi penurunan dan bakal menuju ke zon tumpuan 1.24000 untuk pelabur perhatikan reaksi harga pada zon tersebut.
Jika tembus lebih rendah, isyarat bearish lebih kuat akan mendorong jangkaan harga menuju ke zon-zon kritikal sebelum ini iaitu pada 1.23000 dan juga zon 1.24000.
Namun jika harga harga berjaya melantun membuat kenaikan semula, rintangan pada 1.25000 akan diuji sekali lagi untuk ditembusi.
Selepas kembali bersedia untuk menyambung pergerakan trend bullish, harga dijangka akan catatkan paras ketinggian terbaru menuju sasaran pada 1.26000 pula.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis GOLD – Sendu Di Penghujung Minggu, Emas Susut Hampiri $2,000

Emas didagangkan susut harga menuju penghujung minggu apabila pengukuhan yang dipaparkan US dolar pada Khamis semalam menekan komoditi berharga itu.
Pelabur yang mengharapkan kenaikan harga emas ke paras yang lebih tinggi tidak tercapai apabila harga dilihat susut semula menuju paras $2,000.
Dapat diteliti pada carta harga XAU/USD yang mengukur nilai emas berbanding US dolar Khamis semalam pada mulanya menyaksikan kenaikan ke paras sekitar 2040.00.
Kemudiannya sesi New York digoncangkan dengan terjunan harga emas yang agak drastik sehingga mencecah paras 2011.00.
Harga yang kembali bergerak di bawah paras halangan Moving Average 50 (MA50) pada rangka masa 1 jam di carta XAU/USD itu memberi isyarat untuk pergerakan bearish buat emas.
Walaupun perlahan menyambung dagangan pada hari ini (Jumaat), harga masih menunjukkan corak penurunan dan semakin menghampiri paras 2000.00.
Berkemungkinan pergerakan harga lebih rancak akan diperlihatkan di sesi terakhir minggu ini dengan reaksi menarik dijangkakan di paras 2000.00 itu.
 Sekiranya harga menjunam di bawah paras 2000.00, isyarat bearish lebih jelas akan menjangkakan penurunan harga emas untuk menuju sehingga zon 1950.00.
Mencecah zon tersebut akan mencatatkan paras terendah terbaru harga emas untuk tempoh dagangan 5 minggu.
Namun jika lonjakan berlaku semula, melepasi halangan MA50 akan menandakan corak kenaikan harga bakal bermula dan memberi kelegaan kepada pelabur.
Paras 2050.00 akan menjadi sasaran awal untuk dicapai sebelum harga berpotensi untuk mencapai semula rekod tertinggi sepanjang masa yang dicipta minggu lalu.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda dan sertai Lucky Draw RM3,000 SaracenMarkets bulan ini. – KLIK DI SINI – UNTUK PM ADMIN


Preview NFP Malam Ini, Adakah US Dolar Akan Menguat?

Malam ini satu lagi data ‘Impak Tinggi’ akan dikeluarkan oleh US iaitu Data Pekerjaan selepas kita menyaksikan ‘News‘ penetapan kadar oleh The Fed atau lebih dikenali sebagai ‘News FOMC‘ pada Khamis. Data pekerjaan atau selalu disebut sebagai NFP (Non Farm Payroll) ini akan dikeluarkan pada pukul 9.30 malam ini.
Pasaran menjangkakan jumlah pekerjaan akan meningkat 170k, yang mana lebih tinggi dari jumlah 156k yang dicatatkan bulan lalu. Kadar pengangguran (unemployment rate) pula dijangka kekal pada kadar 4.7%, manakala ‘purata gaji per jam’ (Averaged hourly earnings) susut kepada 0.3% dari 0.4% yang dicatatkan bulan lalu.
Biasanya data pekerjaan yang lebih tinggi dari jangkaan akan mempunyai impak yang begitu signifikan kepada pasaran global khususnya US dolar. Sebelum ini satu lagi data yang boleh dijadikan petunjuk kepada data malam ini ialah ADP-NFP yang mencatatkan kenaikan 246k lebih dari jangkaan 165k. Data ADP-NFP kali ini merupakan yang tertinggi sejak Januari 2016.
 Dalam data sebelum ini yang telah dikeluarkan pada 6 Januari 2017, walaupun jumlah pekerjaan kurang dari jangkaan pasaran US dolar masih meneruskan kenaikan disebabkan data ‘purata gaji per jam’ (Averaged hourly earnings) mencatatkan kenaikan 0.4% lebih dari jangkaan 0.3% dan penyusutan 0.1% pada bulan sebelum.
Kenapa hal ini boleh berlaku?
Pasaran lebih memberi perhatian kepada data pendapatan gaji iaitu ‘purata gaji per jam’ (Averaged hourly earnings) yang mampu memberi kesan kepada suasana inflasi di US. Dengan pasaran pekerjaan yang terus kukuh sejak 2016, Federal Reserve kini memberi perhatian kepada komponen ‘gaji’ yang mampu memberi tekanan kepada inflasi. Hal ini berikutan inflasi yang tinggi akan menyebabkan potensi kenaikan kadar oleh The Fed seterusnya menguatkan US dolar.
Oleh itu, malam ini sekali lagi pasaran akan menumpukan kepada data ‘purata gaji per jam’ (Averaged hourly earnings), di mana data yang lebih tinggi dari jangkaan mampu menguatkan US dolar. Ketika ini kadar pengagguran (Unemployment rate) tidak begitu menjadi perhatian, kecuali terdapat perubahan besar dalam data.


Inflasi AS Bikin Panas! Apakah The Fed Akan Bertukar Arah?

Kadar inflasi dilaporkan berkembang pada kadar terpantas dalam jangka masa hampir 40 tahun sepanjang bulan Disember berdasarkan laporan yang dikeluarkan oleh Jabatan Perangkaan.
Indeks harga pengguna (IHP) atau CPI yang digunakan untuk mengukur harga berdasarkan pelbagai jenis barangan meningkat 7% setahun dan bagi kiraan asas bulanan, CPI meningkat 0.5%. Bacaan ini selaras dengan jangkaan Ahli Ekonomi yang mensasarkan peningkatan 7% setahun. Namun begitu bagi asas bulanan, bacaan sebenar adalah jauh lebih tinggi dimana para pakar mensasarkan hanya peningkatan 0.4%.
Pergerakan tahunan inflasi ini adalah yang terpantas sejak Jun 1982. Tanpa mengambil kira harga makanan dan tenaga iaitu Inflasi teras, meningkat 5.5% dari tahun ke tahun dan 0.6% daripada bulan sebelumnya. Bacaan ini juga lebih dari anggaran para pakar sebanyak 0.1%. Untuk inflasi teras, ia merupakan pertumbuhan tahunan terbesar sejak Februari 1991.
 Di sebalik peningkatan inflasi ini, harga kenderaan terpakai telah menjadi komponen utama yang mendorongnya berikutan kekangan rantaian bekalan yang menghadkan pengeluaran kenderaan baharu dengan meningkatan 3.5% lagi pada Disemeber. Hal ini menjadikan kenaikan dari setahun lalu kepada 37.3%.
The Fed terus memberikan tumpuan pada data inflasi dengan teliti dan menyatakan kesediaan untuk menaikkan kadar faedah tahun ini dalam usaha memerangi kenaikan harga. Walaupun bank pusat menggunakan indeks harga perbelanjaan penggunaan peribadi sebagai ukuran inflasi utamanya, pembuat dasar mengambil pelbagai maklumat dalam membuat keputusan.
Indeks US dolar yang mengukur kekuatan greenback berbanding matawang utama langsung menyusut selepas dikeluarkan.


Ini Terjadi Pada Pasaran Kewangan Ekoran Kejutan NFP AS

Pengukuhan tidak dijangka dalam laporan pekerjaan NFP Amerika Syarikat nyata telah mengejutkan para pelabur. Namun, reaksi yang dipaparkan oleh US dolar tidak ketara dengan hanya mencatat peningkatan sederhana selepas penerbitan data itu.
Ekonomi AS dilaporkan telah menambah sebanyak 467,000 pekerjaan pada bulan lalu, jauh melebihi jangkaan pasaran untuk meningkat hanya 110,000 pekerjaan sahaja.
Sementara bacaan untuk Disember yang disemak semula juga menunjukkan pengukuhan dengan peningkatan 510,000 pekerjaan berbanding anggaran sebelumnya yang jauh lebih rendah sebanyak 199,000.
Selain itu, pertumbuhan purata pendapatan sejam turut menunjukkan lonjakan yang lebih baik dari jangkaan dengan kenaikan sebanyak 0.7% daripada 0.5% yang dijangkakan.
Walaupun begitu, kadar pengangguran pula menunjukkan bacaan yang berbeza dengan menokok kepada 4.0% pada Januari, mengecewakan jangkaan pasaran untuk tidak berubah daripada catatan sebelumnya pada 3.9%.
 Angka-angka yang bercampur-campur ini membuatkan pasaran mata wang tidak memberi reaksi ketara, di mana US dolar hanya mencatatkan sedikit peningkatan berbanding pesaing utamanya.
Sementara itu, pelabur juga diperlihatkan dengan data pekerjaan dari Kanada yang menunjukkan bacaan mengecewakan sekali gus mendorong dagangan dolar loonie untuk merosot lebih rendah berbanding USD.
Perubahan pekerjaan Kanada menunjukkan pengurangan lebih besar pada Januari dengan menurun sekitar 200,000 pekerjaan berbanding jangkaan untuk kurang sebanyak 121,500. Angka ini nyata mengecewakan pelabur, lebih-lebih lagi kadar pengangguran juga menunjukkan peningkatan drastik sebanyak 6.5% daripada 5.9% sebelumnya.
Melihat kepada perkembangan mata wang Eropah, euro terus stabil di sekitar paras ketinggian satu minggu berbanding greenback kerana masih disokong oleh optimisme bahawa kenaikan kadar faedah oleh Bank Pusat Eropah (ECB) akan berlaku pada akhir tahun ini susulan kenyataan hawkish dari Presiden ECB Christine Lagarde minggu lalu.
Di samping itu, mata wang pound juga didagangkan stabil setelah sedikit tergelincir pada akhir dagangan minggu lalu tetapi masih mengekalkan keuntungan yang diraih susulan keputusan Bank Pusat England (BOE) untuk menaikkan kadar faedah buat kali kedua sejak pandemik Covid-19 pada mesyuarat polisi minggu lepas.


Arab Saudi, Kuwait Beri Isyarat Jelas Untuk Menyertai Perjanjian Pembekuan Bekalan Minyak Untuk 6 Bulan Lagi!

Pengeluar terkemuka minyak Arab Saudi dan Kuwait memberi isyarat jelas bahawa OPEC dan beberapa pengeluar utama non-OPEC merancang untuk melanjutkan perjanjian pembekuan bekalan sehingga separuh kedua tahun ini bagi mengekang isu lebihan minyak mentah.
Menteri Tenaga Arab Suadi, Khalid al-Falih memberitahu bahawa terdapat sokongan yang kuat dalam kalangan pengeluar minyak untuk melanjutkan perjanjian tersebut bagi tempoh enam bulan lagi. Namun begitu, sebarang persetujuan masih belum dibuat.
Ditanya mengenai penglibatan Russia, Khalid memaklumkan bahawa sebarang kata sepakat masih belum dicapai. Walau bagaimanapun kebanyakan negara telah menunjukkan isyarat positif terhadap lanjutan perjanjian ini.
Menteri minyak Kuwait, Essam al-Marzouq juga mengutarakan pendapat yang sama dengan beliau.
 Menurut Marzouq lagi, pematuhan perjanjian dalam kalangan ahli non-OPEC juga menunjukkan peningkatan yang ketara sekali gus menunjukkan kepentingan supaya perjanjian itu dilanjutkan.
OPEC juga tanpa ragu-ragu akan meneruskan perjanjian tersebut sekiranya wujud kata sepakat diantara ahli OPEC dan non-OPEc disamping menarik lebih banyak ahli non-OPEC menyertai perjanjian tersebut.
Marzouq juga secara tidak jelas menyebut salah sebuah negara Afrika juga telah menunjukkan minat untuk menyertai perjanjian terbabit.
OPEC dijadual akan mengadakan pertemuan pada 25 Mei ini bagi membincangkan isu ini bagi menyekat kira-kira 1.8 juta tong minyak mentah sehari iaitu hampir dua pertiga pengeluaran keseluruhan OPEC.
Britain Bukan Sahaja Akan Kehilangan EU, Malahan “Lebih Dari Itu” Angkara Brexit! : Diplomat EU